یه‌كه‌ی نیشته‌جێبوون بۆ كرێنشینان و كه‌مده‌رامه‌ته‌كان دروست ده‌كات | KURDPLAT\nیه‌كه‌ی نیشته‌جێبوون بۆ كرێنشینان و كه‌مده‌رامه‌ته‌كان دروست ده‌كات\nکوردپلات 8/27/2020 09:55:00 ص ليست هناك تعليقات\nبە گوێرەی پلانێكی تایبەتی حكومەت لەگەل وەزارەتی ئاوەدانكردنەوە و دەستەی وەبەرھێنان، بڕیارە بۆ چەند ساڵی داھاتوو جیا لەو پرۆژانەی یەكەی نیشتەجێ بوون كە بۆ ھاوولاتیانی كەمدەرامەت دروست كراون، چەندین پرۆژەی دیکە دروست بکرێن.\nله‌مباره‌شه‌وه موخلیس سەلیم موراد، بەڕێوبەری گشتی یاسایی و دارایی له دەستەی وەبەرھێنانی كوردستان باسی ئەو پلانە دەكات و ئاشكرایده‌كات، ئه‌و پلانه سه‌رجه‌م پارێزگاكانی هه‌رێمی كوردستان ده‌گرێته‌وه.\nهاوكات مه‌حمود ئیسماعیل، سەرۆكی كۆمەلەی كرێنیشینان دەلێت: لە ھەرێمی كوردستان لە سالی 2004ـه‌وه تا ئێستا، بە ھەموو پارێزگاكانه‌وه 90 ھەزار كرێنشین ناویان تۆمار كراوە. ئاماژەی به‌وه‌شدا، چەندین پڕۆژەی تایبەت بە كرێنشینان لە لایەن حكومەت بودجەیان بۆ تەرخان كراوە و لە ئایندەیەكی نزیكدا تەواو دەبن.\nلە ساڵی 2004ـه‌وه تا ئێیستا زیاتر لە 171 ھەزار یەكەی نیشتەجێبوون مۆڵه‌تیان لە دەستەی وەبەرھێنان وەرگرتووه، لە وانەش 22 هه‌زار و 586 یەكەی تایبەت بووە بە یەكەی سندوق، كە بۆ كەسانی كەمدەرامەت تەرخان كراوە و پلانی حكومەت وایە، بۆ 6 ساڵی داھاتووش نزیكەی 10 ھەزار یەكەی دیكەی نیشتەجێبوون بۆ فەرمانبەران و كرێنشینان دروست بكات.


هێرشكرایە سەر بارەگاكانی سوننە لە بەغدا - تۆڕی میدیایی خەڵک\nبەربەیانی ئەمڕۆ هەینی، دوو تەقینەوە بارەگاكانی هەردوو هاوپەیمانی عەزم و تەقەدوميان لە دوو ناوچەی جیاواز لە بەغدا كردە ئامانج.\nبەپێی زانیارییەكان، بەرەبەیانی ئەمڕۆ هەینی، دوو تەقینەوە بەغدای پایتەختيان هەژاند كە دوو بارەگای سەر بە هاوپەیمانییەكانی عەزم و تەقەدومیان لە ناوچەكانی ئەعزەمییە و یەرموك كردبووە ئامانج.\nهەر لەو بارەیەوە سەرچاوەیەكی ئەمنی بە میدیا عیراقییەكانی ڕاگەیاند”تەقینەوەی یەكەم بارەگای هاوپەیمانی تەقەدومى لە ناوچەی ئەعزەمیە كردە ئامانج، لەڕێی هەڵدانی بۆمبێك بۆ نێو حەوشەی بارەگاكە كە زیانی ماددی بە تەلاری بارەگاكە گەیاند”.\nبە وتەی سەرچاوەكە”تەقینەوەی دووەم، بارەگای عەزمی لە ناوچەی یەرموك كردە ئامانج، بەڵام سروشتی تەقینەوەكە نەزانراوە كە ئایا لەڕێی فڕۆكەی بێفڕۆكەوانەوە بووە، یان هاوشێوەی تەقینەوەی یەكەم بوو كە بارەگای هاوپەیمانی تەقەدومی لە ناوچەی ئەعزەمییە كردە ئامانج”.\n24 مارس 2021 5.00 pm\nخەڵك- ئەندامێكی پەرلەمانی عیراق لە پێكهاتەی شەبەكی پێیوایە، هەڵبژاردنی داهاتوو لە ئاستی پێویستدا نابێت.


حكومەتی عێراق، قوربانییانی تەقینەوەكانی بەغداد و كەسوكاریان قەرەبوودەكاتەوە.\nبانكی ڕافیدەین كە بانكێكی حكومیی عێراقە، بڕیاریدا بە بە خشینی پێشینە بە بریندارانی دوو تەقینەوەكەی چەند ڕۆژی ڕابردووی گۆڕەپانی تەیەڕان و كەسوكاری كوژراوان.\nلە ڕاگەیاندراوێكدا كە ئەمڕۆ چوارشەممە 27ی كانونی دووەم بڵاویكردەوە، بانكی ڕافیدەین ئاشكرایكرد، “ڕەزامەندیی مستەفا كازمی سەرۆكوەزیران و وەزیری دارایی بەدەستهێناوە، بۆ ئەوەی قوربانییانی تەقینەوەكان و كەسوكاریان وەك قەرەبووكردنەوە پێشینەیان پێبدرێت.”\nبە گوێرەی ڕاگەیاندراوەكە، “خێزانی هەر كوژراوێكی تەقینەوەكان، پێشینەیەكی پێنج ملیۆن دیناری پێدەدرێت و ئەوانەشی لە برینداربوون، هەر یەكێكیان 10 ملیۆن دیناریان پێدەدرێت و بەبێ سوو لێیانوەردەگیرێتەوە.”\nبانكەكە دەڵێت، “ئەو پێشینانە لە ماوەی 10 ساڵدا دەدرێنەوە و بەسەر ماڵی شەهید و بریندارەكاندا دەگەڕێین و پارەكانیان بەسەردا دابەشدەكەین.”\nڕۆژی پێنجشەممە 21ی كانونی دووەم، دوو تەقینەوەی خۆكوژی لە گۆڕەپانی “تەیەڕان” لە ناوچەی باب شەرجی لە بەغداد ڕویاندا و بەهۆیانەوە 32 كەس كوژران و 110 كەسی تر برینداربوون.\nقەرەبووكردنەوەی قوربانییانی تەقینەوەكان\nمالكی وڵاتانی زلهێز بە پشتیوانیكردنی داعش تۆمەتباردەكات\nبەرهەم ساڵح و جۆ بایدن كۆبوونەوە\nسەرۆك كۆماری عێراق و سەرۆكی ئەمریكا لە چێوەی كۆبوونەوەی 76-یەمینی نەتەوەیەكگرتووەكان لەنیۆرك كۆبوونەوە. كۆشكی سپی، لە ڕاگەیەندراوێكدا ئاماژەی…


پۆلیس له فه‌لوجه خوێنده‌به‌خشن بە ئه‌ندامانی هێزه‌كانی عێراق و مه‌ده‌نیه برینداره‌كان له موسڵ له‌كاتی هه‌ڵمه‌تێكی خوێنبه‌خشیندا رۆژی 8-9 كانونی یه‌كه‌م له ئه‌نبار. [سه‌یف ئه‌حمه‌د\_دیارونا]\nپۆلیسی ئه‌نبار به‌هه‌ماهه‌نگی له‌گه‌ڵ به‌ڕێوبه‌رێتی ته‌ندروستی ئه‌نبار به‌مدواییانه هه‌ڵمه‌تێكی خوێنبه‌خشینی دەستپێکرد بۆ پشتگیریكردن له شه‌ڕی دژ به "دەوڵەتی ئیسلامی لە عێراق و شام" (داعش) له موسڵ.\nفه‌رمانده‌ی پۆلیسی ئه‌نبار، لیوا هادی كه‌سار رزه‌یج، وتی: "هێزه ئه‌منیه‌كان، له‌وانه پۆلیسی ناوخۆیی و یه‌كه‌كانی فریاگوزاری له ئه‌نبار، به‌تایبه‌تی له شاری فه‌لوجه، هه‌ڵمه‌تێكی خوێنبه‌خشینیان دەستپێکرد بۆ ئه‌ندامانی هێزه‌كانی عێراق و مه‌ده‌نیه برینداره‌كان له موسڵ."\nرزه‌یج به دیارونای وت: "ئه‌مه وه‌ڵامێكی ئاشكرایه بۆ داعش كه خه‌ڵكی عێراق پێكه‌وه راده‌وه‌ستن وه‌ك یه‌ك نه‌ته‌وه به‌ڕووی ده‌مارگیری و توندڕه‌ویدا."\nئه‌م هه‌ڵمه‌تی خوێنبه‌خشینه دووڕۆژیه، كه رۆژی 8-9 كانونی یه‌كه‌م له نه‌خۆشخانه‌ی فه‌لوجه سازكرا، ژماره‌یه‌كی به‌رچاوی له ئه‌ندامانی هێزه ئه‌منیه‌كان و پۆلیسی ناوخۆ و یه‌كه‌كانی فریاگوزاری راكێشا.\nدكتۆر ئه‌حمه‌د دوله‌یمی كه له نه‌خۆشخانه‌ی فه‌لوجه كارده‌كات، وتی: "چه‌ندین خۆبه‌خش هاتن بۆ خوێندان له نه‌خۆشخانه‌كه."\nوتی ته‌نانه‌ت ژماره‌یه‌كی زۆر له خه‌ڵكی مه‌ده‌نیش هاتن بۆ خوێندان تا قه‌واره‌ی ئه‌و خوێنه زیادبكه‌ن كه پێویستبوو كۆبكرێته‌وه و بنێردرێت بۆ جێگای جیاواز له موسڵ.\nخه‌ڵكی عێراق له‌پشت یه‌كن\nرزه‌یج وتی: "ئه‌م هه‌ڵمه‌تی خوێنبه‌خشینه له ئه‌نبار دواهه‌مین نابێت و هی تری به‌دوادادێت [...] كاتێك پێوستی ده‌بێت به هه‌ر جۆرێكی پشتیوانی له شه‌ڕی دژ به تێرۆریزم له موسڵ و سه‌ڵاحه‌دین یان هه‌ر پارێزگایه‌كی تری عێراق."\nوتیشی خه‌ڵكی عێراق له‌پشت یه‌كن و ناتوانرێت لێكبكرێن له‌لایه‌ن "ئایدیۆلۆژیایه‌كی تێرۆریستی و توندڕه‌وه‌وه" كه منداڵ و ژن ده‌كوژێت.\nفه‌رمانده‌ی پۆلیسی فه‌لوجه، عه‌قید جه‌مال جومه‌یلی، وتی: "هێزه ئه‌منیه‌كان تەنها به‌رپرسیارنین له پاراستنی وڵات، به‌ڵكو له یارمه‌تیدانی بریندارانی مه‌ده‌نیش كه قوربانیی تێرۆریزمن و پێویستیان به خوێن هه‌یه."\nجومه‌یلی به دیارونای وت زیاتر له 400 كه‌س له فه‌لوجه خوێنیان به‌خشی و ده‌یانی تریش خوێنیان دا له بنكه سه‌ربازیه‌كانیان له ره‌مادی و فه‌لوجه.\nوتیشی: "كارمه‌ندانی پزیشكی چه‌ندین ئه‌مبولانسیان به نوێترین ئامێره‌كانه‌وه نارد تا ئه‌وه مسۆگه‌ربكه‌ن كه له هه‌موو جۆرێك خوێن كۆبكرێته‌وه و بنێردرێت بۆ به‌ره‌كانی شه‌ڕ له موسڵ بۆ رزگاركردنی ژیانی مه‌ده‌نیه‌كان و ئه‌ندامانی هێزه ئه‌منیه‌كان."\nهه‌روه‌ها وتی داعش و هه‌موو گروپه تێرۆریستیه‌كانی تریش هه‌وڵده‌ده‌ن تۆوی دوبه‌ره‌كی بچێنن له‌نێو خه‌ڵكی عێراقدا و ئایدیۆلۆژیای توندڕه‌و و بیانی بڵاوبكه‌نه‌وه.\nجومه‌یلی وتی به‌ڵام "ئاستی هۆشیاری و تێگه‌یشتوویی خه‌ڵك و ته‌نانه‌ت سه‌ربازانی هێزه ئه‌منیه‌كان ئه‌وه ده‌رده‌خات كه عێراق یه‌كگرتووه، به خه‌ڵكه‌كه‌ی و خوێنه‌كه‌ی و خاكه‌كه‌یه‌وه."\nداعش 'ژیان ره‌تده‌كاته‌وه و ده‌خوازێت ئاژاوه حوكمبكات'\nئه‌ندامێكی فه‌وجی یه‌كی پۆلیسی ئه‌نبار، عه‌مار حه‌مید عه‌لوانی، وتی براكه‌ی سه‌ربازێكی سوپای عێراقه و له به‌ره‌ی خۆرئاوای موسڵ شه‌ڕده‌كات.\nعه‌لوانی به دیارونای وت: "ده‌زانین كه داعش بۆمبی ده‌ستكردی دژی چه‌ندین مه‌ده‌نی به‌كارهێناوه و پێویستیان به خوێنی ئێمه هه‌یه بۆ چاره‌سه‌ركردنی برینه‌كانیان و به نوێژه‌كانیشمان بۆ چاكبوونه‌وه‌یان."\nوتیشی: "گروپی تێرۆریستیی داعش [...] بێڕه‌حمانه خه‌ڵك ده‌كوژێت و سه‌ری مه‌ده‌نیه بێتاوانه‌كان ده‌بڕێت و ده‌یانسوتێنێت ئه‌گه‌ر گوێ له مۆسیقا بگرن یان ته‌له‌فۆنی مۆبایڵ به‌كاربهێنن." هه‌روه‌ها وتی ئه‌مه به‌ڵگه‌ی تاوانكاریی گروپه‌كه‌یه كه ته‌نانه‌ت ئه‌وانه‌ش ده‌گرێته‌وه كه له‌چنگی هه‌ڵدێن.\nعه‌لوانی وتی: "ئه‌م گروپه ژیان ره‌تده‌كاته‌وه و ده‌خوازێت ئاژاوه و وێرانی حوكمبكات له وڵاته‌كه‌ماندا."\nوتیشی: "ئێمه خوێن ده‌به‌خشین بۆ به‌ره‌كانی شه‌ڕ وه‌ك پشتگیرییه‌ك له رزگاركردنی خه‌ڵكه‌كه‌مان كه ده‌كوژرێن و ده‌كرێنه ئامانج له‌لایه‌ن موشه‌ك و بۆمب و ته‌قه‌مه‌نیه‌كانی داعشه‌وه."\nمه‌جید سه‌كر زیابی له فه‌وجی شه‌ڕكه‌ری ته‌كتیكیی پۆلیسی ئه‌نبار وتی: "هه‌ڵمه‌تی خوێنبه‌خشین به‌رپه‌رچدانه‌وه‌یه‌كی ئاشكرای تێرۆریزمه."\nزیابی به دیارونای وت: "زۆرن ئه‌وانه‌ی خوێنیان ده‌به‌خشن بۆ به‌رگری له خاكه‌كه‌یان و خه‌ڵكه‌كه‌یان له هه‌ركوێیه‌ك ئه‌ركیان پێبسپێردرێت، جا له موسڵ بێت یان له ئه‌نبار، كه‌ربه‌لا، نه‌جه‌ف یان به‌سره."\nوتیشی هێزه‌كانی عێراق به‌ته‌واوی ئاماده‌ن بۆ شه‌ڕكردن له هه‌ر به‌شێكی عێراق و پێدانی پشتگیریی سه‌ربازی و جه‌نگاوەری و به‌رزكردنه‌وه‌ی وره له هه‌ر شوێنێك پێویست بێت.\nشاره‌كانی ئه‌نبار رێوشوێنه ئه‌منیه‌كان توندده‌كه‌ن\nپۆلیسی ئه‌نبار رێوشوێنی ئه‌منی نوێی گرتۆته‌به‌ر له ده‌روازه‌ی شاره‌كاندا بۆ رێگری له دزه‌كردن و هێرشه‌كانی "دەوڵەتی ئیسلامی لە عێراق و شام" (داعش).


وەک پێداچوونەوەی ١٠:٢٥، ٢٨ی تەممووزی ٢٠٠٩ (بینینی سەرچاوە)\nوەک پێداچوونەوەی ٢٢:١٥، ٢٢ی ئابی ٢٠٠٩ (بینینی سەرچاوە)\nھێڵی ٣٨٠: ھێڵی ٣٨٠:\nدوو تایبەتمەندی تریش هەن، ئەوانیش <tt>rules</tt> و <tt>frame</tt>. تایبەتمەندی <tt>rules</tt> بەکاردێت بۆ شاردنەوە و بەدیارخستنی هێڵەکانی نێوان خانەکان کە ئەم نرخانە وەردەگرێت: <tt>rows</tt>, <tt>cols</tt>, <tt>all</tt>, <tt>none</tt>. تایبەتمەندی <tt>frame</tt> ـیش بۆ هێڵەکانی چوارچێوەی خشتەکە، ئەم تایبەتمەنییانە وەردەگرێت: <tt>above</tt>, <tt>below</tt>, <tt>lhs</tt>, <tt>rhs</tt>, <tt>hsides</tt>, <tt>vsides</tt>, <tt>border</tt>. <tt>box</tt>, <tt>viod</tt>.\nھێڵی ٤٢٦: ھێڵی ٤٠٠:\n<table rules="all" frame="hsides">\nوەک پێداچوونەوەی ٢٢:١٥، ٢٢ی ئابی ٢٠٠٩\nوەرگیراو لە «https://chawg.org/w/index.php?title=HTML&oldid=976»\nئەم پەڕەیە دواجار لە ٢٢:١٥ی ٢٢ی ئابی ٢٠٠٩ نوێ کراوەتەوە.


ترەمپ بۆ لایەنگرەکانی: حەزدەکەم هەمووتان ماچ بکەم | KURDPLAT\nترەمپ بۆ لایەنگرەکانی: حەزدەکەم هەمووتان ماچ بکەم\nکوردپلات 10/13/2020 09:57:00 ص ليست هناك تعليقات\nدۆناڵد ترەمپ، سەرۆکی ئەمریکا، لە کۆبوونەوەیەکی هەڵبژاردندا بە لایەنگرەکانی گوت، حەزدەکەم بە تووندی هەمووتان ماچ بکەم، بەژن و پیاوەوە.\nترەمپ، دوێنێ دووشەممە، بەشداری لە کۆبوونەوەیەکی پڕوپاگەندەی هەڵبژاردن لە ویلایەتی فلۆریدا کرد و گوتی: "هەست بە هێزێکی زۆر دەکەم، دەمەوێت هەمووتان ماچ بکەم، بە ژن و پیاوەوە". ئەمە ئاماژەیەکی نوێی ترەمپ بوو لە چاکبوونەوەی لە کۆرۆنا، کە پێشتر تووشی بووبوو و بەهۆیەوە، دوو رۆژ لە نەخۆشخانەی والتەر رێد مایەوە، بەرلەوەی بگەڕێتەوە کۆشکی سپی و دەست بە هەڵمەتەکانی هەڵبژاردن بکاتەوە، لەپێناو بەدەستهێنانەوەی پۆستی سەرۆکایەتی وڵات، بۆ دووەمجاری لەسەریەک.\nترەمپ بەشداری لە کۆبوونەوەی لایەنگرەکانیدا کرد لە ستانفۆرد لە ویلایەتی فلۆریدا و نزیکەی 7 هەزار کەس ئامادەی ئەو کۆبوونەوەیە بوون.\nویلایەتی فلۆریدا، یەکێکە لە زیانمەندترین ویلایەتەکانی ئەمریکا، بەهۆی کۆرۆناوە و راپرسییەکانیش لەو ویلایەتە، پێشکەوتنی جۆ بایدن بەسەر رکابەرە کۆمارییەکەیدا دەردەخەن.\nئەو ویلایەتە بە یەکێک لە ویلایەتە "دوو دڵەکان" دادەنرێت، واتە هیچ ئاراستەیەکی حیزبیی دیاریکراو بەسەریدا زاڵ نییە و لە هەڵبژاردنێکەوە بۆ هەڵبژاردنێکی دیکە، دەنگدانی دانیشتووانی ویلایەتەکە بەبەربژێرەکان لە نێوان هەردوو پارتی سەرەکیی وڵاتدا دەگۆڕێت، هەر ئەوەش وایکردووە فلۆریدا بەگۆڕەپانێکی گەورەی رووبەڕووبوونەوەی هەردوو بەربژێری سەرەکی سەرۆکایەتی دابنرێت، لەپێناو بەدەستهێنانی دەنگی دەنگدەرانی ئەو ویلایەتە.\nترەمپ، هێرشی کردە سەر ئەنجامدەرانی راپرسییەکان و گوتی پێوەری راستەقینەی پشتگیریکردنی خەڵک بۆی، ئەو کۆبوونەوە جەماوەرییانەیە کە خەڵک ئامادەی دەبن بۆ پشتگیریکردنی.\nترەمپ گوتی: "ئەو راپرسییانە بەڕاست دەزانن؟ پیاوەکەی دیکە (مەبەستی جۆ بایدن)ە، دێتە ئێرە و پاش کارکردن و کارکردن و کارکردنێکی زۆر، تەنیا 30 کەس لە کۆبوونەوەکانیدا ئامادە دەبن".\nهەڵبژاردنەکانی سەرۆکایەتی ئەمریکا، رۆژی 3ی تشرینی دووەمی ئەمساڵ دەکرێن. دۆناڵد ترەمپ، سەرۆکی ئێستای وڵات و بەربژێری کۆمارییەکان، رکابەریی جۆ بایدن، بەربژێری پارتی دیموکرات دەکات، بۆ بەدەستهێنانی کورسی سەرۆکایەتیی وڵات.


تەوارێك لە گەرمیانەوە بە قەندیلدا هەڵگەڕا – Knwe.org\nسەرەکی » چاوپێکه‌وتن » تەوارێك لە گەرمیانەوە بە قەندیلدا هەڵگەڕا\nگفتوگۆی نەرمین عوسمان لەگەڵ تابانی شێخ عەبدوڵڵا\nژیانی رۆژانەی منداڵێك وەك هەموو منداڵەكانی گەرمیان بە هێمنی و بەختەوەری و لەباوەشی دایكێكی میهرەبان و نێوان خوشك و براكانی و منداڵانی دەڤەرەكەی بەڕێ دەكرد، بەڵام قەدەر و رۆژگاری سەخت لەخەوێكی قوڵی منداڵی بەئاگای دەهێنێ و سەیر دەكات تەمەنی لاوێتیشی بەسەرچووە و بەهەگبەیەك خەمی قورسەوە و پشتی چەماوەتەوە، كاتێ پاڵەوانی ئەم داستانە سەرگوزشتەی ژیانی بۆ دەگێڕامەوە، فرمێسكەكانی بەڕێژنە دەكەوتنە خوارەوە، دەمویست رێگا لە فرمێسكەكانی بگرم، بەڵام نەمدەتوانی، دەتوت لەو ساتە وەختانەی رووداوەكانی كارەساتی جینۆسایدی ئەنفال و لە دەستدانی (7) خوشك و برای تەمەن پەپولەیی، رۆح فریشتەییدا رێدەكات.\nئەو خاتوونە خاتوو (تابان عەبدوڵڵا تەیب — گەرمیانی)ە، لە (27 / 6 / 1972) لە ( ناحیەی قورەتو ) ی سەربە شاری خانەقین چاوی بەدونیا هەڵهێناوە، لەساڵی (1975) دوای ئاشبەتاڵ ئاوارە دەبن و دەگوێزرێنەوە بۆ باشووری عیراق بۆ ناحیەی (فەجر)، بەهۆی باپیرییەوە كە شەهیدی شۆڕشی ئەیلول بووە.\nلەساڵی (1979) دەگەڕێنەوە بۆ كوردستان و لە كەلار نیشتەجێ دەبن.\nلەساڵی (1982)دا دەچێتەوە بەر خوێندن لە شاری كەلار لە قوتابخانەی ئەڵوەند. لەساڵی (1983) كاتێك باوكی دەبێتە پێشمەرگە، دوای ماوەیەك بەدوو جێبی سەربازیی دەچنە سەر قوتابخانەكەی و خۆی و پەخشانی خوشكی (كە دووانە بوون) و لە دوو دەوامی جیاوازدا خوێندوویانە، هەردووكیان دەبەنە (ئەمن)ی كەلار، دەبینن دایكیشیان لەوێ دەبێ، دایكی دووگیان دەبێ و ئەمنەكە لەدایكی دەپرسێت: كوا هاوسەرەكەت؟ ئەویش دەڵێت: نازانم ، ئەمنەكە دەڵێت: « ئەی خۆ ئەو سكەت لە من نییە؟!»، دواتر بەڵێننامەیەك بە دایكی پڕ دەكەنەوە كە بچێت باوكی بهێنێتەوە وەك باسی كرد: «هەر ئەو شەوە شارمان بەجێهێشت و چوینە شاخ لە گوندی وڕێڵەی سەربە ناحیەی پێباز كە سنوری تیپی (53) ی شێروانە بوو و لەژێر دەسەڵاتی شۆڕش بوو ماینەوە».\nلەوێ جارێكی تر دەچێتەوە بەر خوێندن لە خوێندنگەی شۆڕش، تا ساڵی (1988) لەهەمان شوێندا ماونەتەوە، ئیتر شاڵاوەكانی ئەنفالی بەدناو دەستی پێكردووە و ناوچەكەیان دەكەوێتە بەر شاڵاوەكە، كە سنووری جوگرافی ناوچەكەیان دەكەوێتە نێوان جەیش و جاش، هەروەها دوا خاڵی كشانەوەی پێشمەرگە بووە.\nخاتوو تابان بەدەم گریانێكی پڕ زامەوە وتی: «من خوشكێكی جمكم هەبوو، بەزۆر بە منداڵی بەشوویانداو منداڵێكی بچووكی هەبوو، مێردەكەشی پێشمەرگە بوو بە یەحیای جیهاز ناسراوە، باوكم و دایكم بڕیاریاندا بۆ سەلامەتیان و رزگار بوونیان لە كوشتن و زەحمەتی، ئەو خوشكەم و (4) خوشكی ترو دوو برام بگەڕێنەوە بۆ كەلار، خۆشم و دوو خوشكی بچووكیشم ماینەوە، دایكم چل رۆژ بوو منداڵی ببوو، من مامەوە بۆ هاوكاریی دایكم.\nخاتوو تابان بەردەوام بوو لە گێڕانەوەی ئازارەكانی و وتی: «لادێكەمان چۆڵ كرابوو، بەرۆژ دەڕۆیشتین بەهۆی تۆپبارانەوەو بە شەویش دەگەڕاینەوە. ئێمە بۆ ئەو خوشك و برایانەمان دەگریاین، ئەوانیش بۆ ئێمە، نەشمان دەزانی چارەنووسیان چی بەسەر هاتووە، كەس نەبوو هەواڵێكمان پێ بڵێت»، هەروەها وتی: «جارێك جاشێك بەناوی (س.د) هات بۆ لامان، كە لە ژێرەوە پەیوەندیی بە شۆڕشەوە هەبوو، نامەیەك و هەندێ چەك و تەقەمەنیی هێنابوو بۆ (سەڵاح تاڵەبانی) كە ئامۆزای باوكم بوو، بەرپرسی ناوچەی شۆڕشگێراِن بوو، كاك سەڵاح لەوێ نەبوو، ئیتر ئەو پیاوە چەك و تەقەمەنییەكانی بەجێهێشت و نامەكەی بردەوە، لە دواییدا زانیمان كە ئەو نامەیە هەواڵی منداڵەكانی ئێمەی تێدا بووە».\nخاتوو تابان ئەوەشی گێڕایەوە:»وەك گێڕاویانەتەوە بۆمان ، خوشك و براكانم بە تراكتۆر گەڕابوونەوە، كاتێك دەگەنە گوندی عیسایی نێوان تازەدێ و ناحیەی باوەنوور، هەلیكۆپتەرێك دەچێتە سەر تراكتۆرەكەیان و ناهێڵێ دابەزن، هەركاتێ ویستبێتیشیان بێنە خوارەوە تەقەی لێكردوون تا دەگەنە ناو رەبییەیەكی نزیك گوندی عیسایی، دوا خێزان دەبێ چاوەڕێی زیلی سەربازی دەبن بیانگوێزنەوە. شەو لەو ناوچەیە دەمێننەوەو داوا دەكەن بچنە ماڵی موختار، برای ژنی موختاریش لەلایەن پێشمەرگەوە كوژرابوو، سەرەڕای ئەوەش هەوڵیان دابوو یارمەتیی خوشك و براكانم بدەن، تەنها توانیبوویان خوشكێكم بگێڕنەوە بە بیانووی نەخۆشیی دەروونی، ئەوانی تر لە ماڵی موختارەكە هەڵدەگرن و دەیانبەنە سەربازگەی لیوای كەلار.\nهەر ئەو بەیانییەش شەڕی عیراق و ئێران كۆتایی دێت و دوا بۆردومانی فڕۆكەی ئێرانی بۆ ئەو سەربازگەیە دەكرێ و وا دەزانن سەربازن و نازانن هەمووی گیراوەكانن و خزم و كەسەكانم لەوكاتەدا سەردانی خوشك و براكانم دەكەن، كوڕی ئامۆزایەكم بەر بۆردومانەكە دەكەوێت، ئیتر خزمان سەرقاڵی تەرمەكەی ئەو دەبن، بۆ بەیانی جارێكی تر نەنكم و خاڵم دەچنەوە لایان بە هەزار پاڕانەوە نەشیان هێشتووە دەستیشیان بەر دەستیان بكەوێت.\nنەنكم پاڕاوەتەوە داوای باوەشێكی كردووە، پۆلیسەكان بواریان نەداوە، پەخشانی خوشكم داوای میوە و شیرو پیڵاوی لاستیك دەكات، دوای سەعاتێك كەمتر داواكارییەكانیان بۆ دەبەن.\nدیارە ئەو رووداوانەیان بۆ گێڕاونەتەوەو ئەوانیش خۆیان ئاگایان لە هیچ نەبووە و وایان زانیووە كە سەلامەتن و چونەتە جێگەی باشتر لەوان».\nخاتوو تابان هەروەها دەگێڕێتەوە كە «مەلا شكور كە ئەویش پێشمەرگە بوو، تەواوی خێزانەكەی لەگەڵ خێزانی ئەواندا دەكەونە هەمان شوێن و پێكەوە دەگیرێن و دەبرێن، و دەڵێت: «دوای سێ ڕۆژ هەواڵەكەمان بۆ هات و پێمان زانی، ئەوەی راستی بێت بەمنیان وت، منیش نەمتوانی راستەوخۆ بە دایكم بڵێم، دایكم تازە زەیستان بوو، چل رۆژ بوو منداڵی ببوو، باوكیشم لامان نەبوو لەناو پێشمەرگە بوو، بۆیە هەر بەتەنها ئەو خەمە گەورەیەم هەڵگرتووە، دوای چوار رۆژ بەهۆی كشانەوەی پێشمەرگە و تۆپبارانی بەردەوام بەرەو قەندیل پاشەكشەمان كرد.\n(باوكم پارتیزان بوو، بە پارتیزانیش لای شەهید حەمەڕەش مایەوە)، بەهەمووان نزیكەی (500) پێنج سەد خێزان دەبووین، لە رانیەوە بەرەو قەندیل رۆیشتین.\nدایكم تەندروستی زۆر خراپ بوو، تووشی خوێنڕیزی بوو بوو، هەرچۆنێك بێت بەنهێنی من و دایكمیان گەیاندە ماڵێكی خزمان لە تاسڵوجە و لەوێ ماینەوە، دایكم دوای چارەسەر چوو بۆ لای ئەو خوشكەم كە پاش ماوەی ئەنفال بوو، ئەوان لەوێ یەكیان گرتەوە، منیش لە تاسڵوجە لەو ماڵەی خزممان مامەوە بە نهێنی، هەردوولامان ئاگامان لە باوكم نەبوو، دوای دوو مانگی پڕ ئازار و نەهامەتی، لەرێگای رێكخستنی ناو شارەوە لەگەڵ دایكم ئاگامان لەیەك بوو، هەوڵمان دەدا یەك بگرینەوە لەگەڵ باوكمدا، ئەوەبوو ماوەیەی لە تاسڵوجە مامەوە، زۆرم ناِرەحەتی بینی، دەبوایە بە رۆژ لەژێر زەمیندا خۆم بشارمەوە، ماڵەكەیان كراوە بوو و كچیان نەبوو، لە دراوسێوە دەبینراین و دوو دراوسێشیان جاش بوون. تەنانەت چوونم بۆ دەستشۆر‌و سەرشۆریی ئەستەم بوو، تەنها بە شەوان تۆزێ هەوای ئازادیم هەڵدەمژی. دوو مانگی تەواوم لەوێ پڕ بوو لە بەدبەختی و تەنهایی، لەمانگی (7)ی ساڵی (1988) مانگی رەمەزانیش بوو، رێكخستنی ناوشار هاتن و بەوشەی نهێنی نێوانمان، وتیان» خۆتان ئامادە بكەن دەتان بەینەوە بۆ قەندیل و شوكر باوكتان ماوە لەناو پێشمەرگەیە».\nدوای چەند رۆژێك لە بناری قەندیل لە سوورە دێ لەگەڵ باوكم یەكمان گرتەوە، ماوەی یەك مانگ لەو شوێنە ماینەوە، ئیتر بەهۆی بۆردومانی زۆری رژێمەوە بۆسەر ناوچەكەو ترسی هێرش بۆسەرمان، شۆڕش بڕیاریدا بەسەر شاخی قەندیلدا سەربكەوین و لەوێوە ئاودیووبین بۆ دیوی ئێران و پێشیان وتین:» هەر خێزانە دەتوانێ نانی (15) رۆژ لەگەڵ خۆیدا بهێنێ، هەروەها سێ مەتر نایلۆن و راخەرێك»، چونكە بە كۆڵێ وڵاخەوە دەگوێزرایەوە، وڵاخیش كەم بوو».\nخاتوو تابان بەردەوام بوو لە گێڕانەوەی ئەو ساتە تاڵانە و دەڵێت: من بەجوتێك پێڵاوی ئەدیداس و شەڕواڵەوە بەرەو سەفەرێكی تری نادیار بەڕێ كەوتین، قەندیل بۆ ئێمە زۆر نامۆ بوو، لەو كەشە سەرمایەی شاخی قەندیل رانەهاتبووین و زۆر لامان زەحمەت بوو، ئیتر ئێمە و چەند ماڵێكی تر سەركەوتن و دابەزینمان لە قەندیل یەك مانگی خایاند، بەشەو بەڕێ دەكەوتین و بەرۆژ لەژێر نایلۆنەكە لەسەرما و لەترساندا خۆمان دەشاردەوە، ئەو یەك مانگە ئاو بەر لەشمان نەكەوتبوو، جگە لە تەڕی بەفر نەبێت، بەو چلەی هاوینە ئەو شاخە بەفری پێوە بوو.\nهەروەها ئاماژەی بەوەدا كە ئەو دوو پرچی درێژی هەبووە و پڕبووبوون لەڕشك و ئەسپێ و وتی: «دایكم هەردووكیانی بۆ قرتانم و بڕی، دەموچاومان بەهۆی سەرمای بەفرەوە سووتابوو، توێخێكی پێستی هەڵدابوو، یەك مانگ ئەو پێڵاوەی لەپێمدا بوو دام نەكەندبوو، تەڕ دەبوو و وشك دەبۆوە هەر لەپێما بوو. هەندێك جار لەتاو ئازاری قاچم دەگریام، دایكیشم زوو زوو دەیلاواندەوە بۆ منداڵەكانی و دەیوت» هەنگاو بەهەنگاو لێیان دوور دەكەومەوە» هێشتا بەتەواوی نەیدەزانی چارەنووسیان چی لێهاتووە، دوای مانگێك لەسەركەوتن و دابەزین، گەیشتینە ئەڵوەتان، كاتێ پێڵاوەكەم داكەند، هەر دە نینۆكەكەی قاچم لەگەڵ پێڵاوەكەدا هاتنە دەرەوەو منیان بردە نەخۆشخانەی حزبی دیموكراتی كوردستانی ئێران بۆ چارەسەركردنی برینەكانی قاچم و تائێستاش شوێنەكانی دیارە، لەو ماڵەی لایاندا دابەزین، داوای ئاوێنەیەكم كرد بۆئەوەی بزانم چیم بەسەر هاتووە، دایكم سوێندی دان كە نەمدەنێ، چونكە دەیزانی چەند شێوەم گۆڕاوە، لە ئەڵوەتان چوینە ماڵی پێشمەرگەیەك كە پێش ئێمە گەیشتبوون و شوێنی خۆیان گرتبوو و خەڵكی كەلار بوون، زۆر خزمەتیان كردین، دوای ئەوان چوینە ماڵی كاك دڵشاد تاڵەبانی (باوكی خاتوو بێگەرد)، هەم خزمایەتی لەگەڵ باوكمدا هەبوو، هەمیش بەیەكەوە پێشمەرگە بوون و لە (كەوپەڕ) دەژیان، یەك دوو رۆژ لایان ماینەوە و ئیتر لەگەڵ (500) پێنج سەد خێزانی تری گەرمیانی لە دێی (تركەش) نزیك (پیرانشار) ئێمەیان خستە كۆمەڵگەیەكی چادرگەیی ئاوارەكانەوە، چوار مانگ لەوێ ماینەوە و لە چادردا ژیانمان بەسەر دەبرد. ئێران رێگەی پێنەدەداین بچینە ناو شارەكانیان،\nدوای چوار مانگ بەرگەیەكیان بۆ كردین و گواستیشینیانەوە بۆ كۆمەڵگەیەكی ئاوارەی تر لە نزیك شاری پاوە بوو، لەوێش هەر لەچادردا دەژیاین، ناوی ئۆردوگای سەریاسی بوو، بە كۆی گشتی یەك ساڵ ماینەوە، دایكم لەو ماوەیەدا دووگیان بوو، هەر لەناو ئەو ئۆردوگایەدا منداڵی بوو، لەتروسكایەكی چادرەكەوە بینیم دایكم كوڕی بوو، باوكیشم ئەوكات لامان نەبوو لە قاسمە ڕەش بوو، لەوێ مەشقیان بە پێشمەرگە دەكرد.\nئەو كوڕە دڵخۆشكەرە بوو بۆ هەموومان، خزم و كەسوكار ئەوەندەیان بە مێشكی ئێمەدا خوێندبوو كە باوكم بەو هەموو دەوڵەتەوە وەجاغ كوێر بێ، لەو چركەساتە هەموو ئەو یادەوەرییانەم كەوتەوە یاد، براكەشم بە نەخۆشی لەدایك بوو، بەپەلە و بەتەنها لەگەڵ خوشكە بچووكەكەم بردمان بۆ نەخۆشخانەی پاوە بۆ لای دكتۆر تاهیر، بێ باوك و بێ دایك رۆیشتم، دایكم بەردەوام بە ئومێدی ئەوە بوو هەواڵێكی خۆشی خوشك و برا ئەنفال كراوەكانم ببیستێ كە ناوو تەمەنیان بەم جۆرە بوو (پەخشان (16) ساڵان، ژیان (13) ساڵ ، مەهاباد (12) ساڵ ، ئازاد (11) ساڵ و دڵشاد (10) ساڵ و شنۆ (5) ساڵ بوون ، خوشكەزاكەشم (40) رۆژ بوو ).\nلەو كاتانەشی لەساڵی (1989) كە لەئۆردوگا بووین، لەگەڵ دامەزراندنی یەكێتیی ژنان پەیوەندیم پێیانەوە كرد، چالاكییەكانی ئەوكاتانە سەردانی ماڵە شەهیدەكان بوو و نامیلكەیەكمان دەركرد بەناوی تەوار، ئەو رێكخراوە زیاتر بۆ چەند مەبەستێك كاری دەكرد، یەكێكیان كۆكردنەوەی ژنان بوو كە زۆربەی پیاوەكانیان یا پێشمەرگە بوون یا شەهید بوو بوون، هەروەها وەك هێزێكی بەرگریی پاڵپشتی هێزی پێشمەرگە بوو، پەیوەندیشم بە خاتوو وەسفیە (رەوان شاد)ەوە بوو، كە سەرپەرشتی ژنانی خانەقین و گەرمیانی دەكرد».\nهەروەها گێڕایەوەو وتی: «لە ئۆردووگا جارێكی تر چوومەوە بەر خوێندن و تا پۆلی سێی ناوەندیم خوێند، لەگەڵیشیدا كاری دەستیم دەكرد و خۆشم فێری زمانی فارسی دەكرد.\nئیتر بەو شێوەیە تا ساڵی (1991) لە ئێران بووین و دوای راپەڕین گەڕاینەوە بۆ كوردستان و لە شاری كەلار نیشتەجێ بووینەوە.\nهەروەها بۆی گێڕامەوەو وتی : وەك یەكەم منداڵی گەورە (نۆبەرە) رۆڵی كچی گەورەی دایك و رۆڵی كوڕم بۆ باوكم دەبینی، نەمدەهێشت باوكم خەمی دیوەخانی بەتاڵ و كەم دەرامەتی بخوات و هەوڵیشم دەدا كە هەندێ لە بۆشایی خوشك و براكانمی بۆ پڕ بكەمەوە، لەپاڵیشیدا وازم لە كاری سیاسی و رێكخراوەیی و میدیایی نەدەهێنا، ژیانی خۆشم ئەوەندە پڕكردبوو، خەریك بوو لێی دەچوو».\nلەساڵی (1992) دەبێتە ئەندام كەرتی كۆمیتەی رێكخستنی كەلاری یەكێتیی نیشتمانیی كوردستان، دواتر لەساڵی (1996) دەبێتە كارگێڕی كۆمیتەی كەلار.\nئەو ژنە خۆڕاگرە توانیی بكەوێتە چالاكی خۆی و خۆی بگرێ بەرامبەر ئەو هەموو نەهامەتییە و كۆڵی پێنەدا، هەرچەندە وەك هەستم پێدەكرد لەگەڵ گێڕانەوەی هەر قۆناغێك قرچە لە هەناوی دەهات.\nبە هەڵبژاردن دەبێتە ئەندامی كۆنگرەی دووی یەكێتیی نیشتمانیی كوردستان لەساڵی (2001)، بە هەڵبژاردنیش دەبێتە ئەندامی كۆنگرەی سێی یەكێتیی نیشتمانیی لەساڵی (2010) و لەوێش بە ئەندامی ئەنجومەنی ناوەند هەڵدەبژێردرێت و لەپاڵیدا لەساڵی (2014) دەبێتە ئەندام ئەنجومەن لە مەكتەبی شەهیدان. شانبەشانی كاری حزبی و رێكخراوەیی و كاری راگەیاندن و نووسین دەكات، سەدان وتاری لە رۆژنامە كوردییەكاندا بڵاوكردووەتەوە لەسەر سیاسەت و پرسی جێندەری و جینۆساید و ئەنفال.\nكتێبێكی نووسیوە بەناونیشانی دەستكەوتەكانی ژنانی باشووری كوردستان لەنێوان ساڵانی (1992- 2004) و لەساڵی (2015) بەچاپی گەیاندووە و (3) سێ كتێبیشی ئامادەن بۆ چاپكردن كە بریتین لە (كۆمەڵە وتار، رۆژمێری ژنی كورد، (100) ژنی رێچكە شكێنی كورد).\nلەكاری رێكخراوەییدا بەردەوام دەبێ لەناو یەكێتی ژنان و لە كۆنگرەی دووەمی یەكێتی ژناندا هەڵدەبژێردرێت و دەبێتە لێپرسراوی لقی گەرمیانی یەكێتی ژنان.\nلەساڵی (2004) دەبێتە ئەندامی سكرتاریەتی یەكێتی ژنان و بەرپرسی بەشی ئاماری سكرتاریەت تا ساڵی (2010).\nلە نێوان (2002- 2003) دەبێتە سەرپەرشتیاری لقی یەكێتی ژنانی خانەقین و خورماتوو، یەكەم ژنیش بووە لەگەڵ پێشمەرگە بەخۆی و كامێراكەیەوە دەچێتە خانەقین و جەلەولا و سەعدیە لەكاتی پرۆسەی ئازادیی عیراق. دوای ئەمە لەلایەن سەرۆك مام جەلالەوە خەڵات دەكرێت.\nخاتوو تابان لەدرێژەی قسەكانیدا گێڕایەوە و وتی: «لە خانەقین چەند جارێك بە دیداری مام گەیشتووم، پاڵپشتی و هاندانی ئەو وایكرد بەردەوام بم لە چالاكی، بەمەرجێك ئەوكاتە ئەو ناوچانە مەترسیدار بوون و بەتایبەت تاكە ژنیش بووم لە نێوانیاندا دوای ئەوە ژنی تریش هاتن».\nتابان خان ئەندامە لە سەندیكای رۆژنامەنووسانی كوردستان لقی كەركوك – گەرمیان و دەستەی نووسەرانی رۆژنامەی (زەنگ) بووە لە كفری لە ساڵی (2003) و هەر لەهەمان ساڵیشدا بەڕێوەبەری یەكەم رادیۆی ژنان بووە كە رادیۆكە بە سەرپەرشتی یەكێتی ژنان بووە و تاكە رادیۆیی ژنان بووە لەسەر ئاستی كوردستان و عیراقیش.\nهەروەها دەڵێت: «كارو چالاكی جۆراوجۆری ترم ئەنجامداوە یان بەشداریم تێدا كردووە، وەك خولی پێگەیاندنی هۆشیاریی سیاسی و كۆڕو كۆبونەوەی جیاواز لەسەر بابەتی جۆراو جۆر، دەیان خەڵات و رێزلێنانم لەسەر ئاستی كوردستان و عیراق و دەرەوە وەرگرتووە».\nلە كۆتاییدا دەمەوێت بڵێم تەمەنی بیرەوەرییە تاڵەكانی خاتوو تابان (31) ساڵە، پێش ئەوە سەدان هیوا و ئاوات و خەونی گەورەی هەبووە، دڕندەكانی بەعس ویستیان خەونەكانی ئەنفال بكەن و لەگەڵ خوشك و براكانی لە عەرعەردا زیندە بەچاڵیان بكەن، بەڵام ئەو لە دوژمن و رۆژگارە تاڵەكان بەهێزتر و ئازاتر بوو، توانیی خەونی دوژمن لەچاڵ بنێ و زاڵبێ بەسەریدا، خاتوو تابان نموونەیەكی تری جوانی ژنە ئازاكانی گەرمیانە و نەیهێشت ژیانی لێ بهێننەوە یەك، بەڵكو پێچەوانەی ویستی ئەوان، ئەوەندە فراوانی كرد ئێستا دەتوانێت وەك تەوارێك لە فەزای ژیاندا سەما بكات.


کوردیپێدیا - 13-02-1995\n📅 13-02-1995 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- کۆنگرەی نەتەوەیی کورد، بەسەرۆکایەتیی د. نەجمەدین کەریم، ئەمڕۆ کۆبوونەوەیەکی لە ویلایەتی ڤرجینیای ئامریکا سازکرد لە دژی شەڕی براکوژیی نێوان پارتی و یەکێتی و تۆژینەوەی بارودۆخی کوردستان.\n1. 👁 ئەرجان ئاسڵان ناسراو بە (دژوار)


کوردیپێدیا - 16-08-2018\n📅 16-08-2018 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nبە هەزاران هاوڵاتیی شەنگال، هێرشە ئاسمانییەکەی دەوڵەتی تورکیان شەرمەزارکرد\n- لە چەند ڕۆژی ڕابردوودا، ئیدارەی ئیتلاعاتی شاری مەهابادمەهاباد، چەند کەسێک لە ئەندامانی بنەماڵەی حیزبە کوردییەکانی بانگهێشتی ئەو ئیدارە حکوومەتییە کردووە و داوای لێ کردوون، کە بچن کوڕەکانیان کە ئەندامی حیزبە کوردییەکانن بیانهێنەوە.\n- فەردین مستەفاییفەردین مستەفایی، بەرێوەبەری کاناڵی هەواڵیی سەقزسەقز ڕووداو و ناسر بارامپوور، بەڕێوەبەری کاناڵی شار سەقز، بە هۆی بڵاوکردنەوەی هەواڵی پەیوەندیدار بە داخرانی ڕێگای سنوورییی کۆڵبەران، بانگهێشتی ئیتلاعاتی سپا کراون و لێکۆڵینەوەیان لەگەڵ کرا.\n- لە هەولێرهەولێر، سلێمانی، شنگالشنگال، کەلارکەلار و رانیەرانیە خۆپیشاندانی ناڕەزایی بۆ هێرشەکەی دوێنیی شنگال بەڕێوەچوو.\n- هاوسەرۆکایەتیی کەجەکەکەجەکە ڕایگەیاند، بەگوێرەی زانیارییەکان لە شەنگالەوە، گومان دەکرێت کە هێزی نزیک لە پارتی یان حکومەتی عێراق هاوکارییان کردبێت بۆ بە ئامانج گرتنی مام زەکی شنگالیزەکی شنگالی، ڕاشیدەگەیەنن: گەر دەستی ئەوانی تێدانییە، با بەفەرمی شەرمەزاری بکەن و ڕوونکردنەوە بدەن.\n- عەلی عەونی ئەندامی سەرکردایەتی پارتی دیموکراتی کوردستان ڕایدەگەیەنێت حزبەکەی هیچ پەیوەندییەکی بە هێڕشەکەی دوێنێی سەر شەنگالەوە نییه و دەڵێت پێویست ناکات پەکەکەپەکەکە داوای ڕونکردنەوەمان لێبکات.\n- وتەبێژی یەکێتی، لەبارەی هێرشی فڕۆکەکانی دەوڵەتی تورک بۆ سەر شەنگال و شەهیدکردنی زەکی شەنگالی، دەڵێت: ئێمە لایەنگری ئەوەین لێکۆڵینەوە بکرێت لەو ڕووداوە و پێویستە ئاسمانی عێراق بپارێزرێت.\n- پەروەردەی گشتی کەرکوککەرکوک بڕیاریداوە بەدابەشکردنی زەوی نیشتەجێبوون لەسەر رێگەی کەرکوک – سلێمانیسلێمانی بەسەر مامۆستایاندا، بەڵام بڕیارەکە مامۆستایانی خوێندنی کوردی ناگرێتەوە.\n- تۆپخانەکانی سوپای تورک لە گوندی بەرمیزەی ناوچەی برادۆستبرادۆستەوە، بۆردوومانی گوندەکانی کۆلیت، ناودارۆک و سنین-ی ناوچەی برادۆستیان کرد و بەهۆیەوە زیان بە ژینگەی ناوچەکە گەیشت و ڕووبەرێکی زۆر لە پووش و پاوان سووتان.\n- بەرەی نیشتمانیی دژی داگیرکاریی لێدوانێکی لەسەر هێرشەکەی تورکیا بۆ سەر شەنگالشەنگال بڵاوکردەوە و ڕایگەیاند، جارێکی دیکە برینی خەڵکی شەنگال و کۆچۆ و دەروربەریان کولاندەوە و خاڵێکی دیکەی ڕەشیان لە مێژووی تاوان و کوشتن و ستەمکاریی تۆمار کرد.\n- لەگەڵ دامەزراندنی پارتی دیموکراتی کوردستانپارتی دیموکراتی کوردستان و یادی 72 ساڵەی ئەو حیزبە، لە سلێمانی بە ئامادەبونی ژمارەیەک لە بەرپرس و لایەنگر و هەوادارانی پارتی چەند چالاکییەک بەڕێوەچوو.\n- سوپای تورکیا وچەتەکانی لە گوندی گورزەلە-ی شێراوا-ی عەفرینعەفرین 5 هاووڵاتیان ڕفاند وداوای فەدیە لەبنەماڵەکەیان دەکەن. بە گوێرەی هەواڵی ئاژانسی هاوار ئەو کەسانەی کە ڕفێندراون: عەگید عەبدولڕەحمان(25)، ئەحمەد یوسف عەبدولڕەحمان(28)، جەمال ئۆلۆ(23)، نووری محەمەد(44) و یوسفعەبدولڕەحمان (68) ساڵ تەمەن ڕاگەیەنراوە.\n- وەزیری کشتوکاڵی عێراق رایدەگەیەنێت، تورکیا رەزامەندیداوە لەسەر دواخستنی پڕکردنەوەی بەنداوی ئەلیسۆبەنداوی ئەلیسۆ تا ساڵی داهاتوو.\n- ستیڤن منوچین وەزیری خەزێنەی ئەمریکا ڕایگەیاند ئەمریکا ئامادەیە سزای زیاتری تورکیا بدات گەر قەشە ئەمریکییەکە (ئەندرێو برەنسن) ئازاد نەکرێت.\n- پشکێنەرەکەی وەزارەتی نەوت لەبارەی نووسراوی قەدەخەکردنی بەکارهێنانی دەستەواژە و زمانی کوردی لە نووسراوەکانی کۆمپانیای گازی باکوور روونکردنەوە دەدات و رایدەگەیێنێت، بەهیچ شێوەیەک مەبەستم قەدەخەکردنی زمانی کوردی نەبووە.\n- ئاژانسی فرانس پرێس بڵاویدەکاتەوە، پارێزگای نەجەف دووچاری قەیرانی ئابوری بووەتەوە بەهۆی ئه و سزایانەی کە ئەمریکا سەپاندوویەتی بەسەر ئێراندا و دەشڵێت ئوتێلەکان و بازاڕەکان چۆڵ بوون.\n#مەهاباد | #فەردین مستەفایی | #سەقز | #هەولێر | #شنگال | #کەلار | #رانیە | #کەجەکە | #زەکی شنگالی | #پەکەکە | #کەرکوک | #سلێمانی | #برادۆست | #شەنگال | #پارتی دیموکراتی کوردستان | #عەفرین | #بەنداوی ئەلیسۆ |\n 📡 ماڵپەڕ | 🏳 کوردیی ناوەڕاست | ماڵپەری دواڕۆژ - 16-08-2018\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 16-08-2018\n 📡 ماڵپەڕ | 🏳 کوردیی ناوەڕاست | ماڵپەری کوردپا - 16-08-2018\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 16-08-2018\n 📡 ماڵپەڕ | 🏳 کوردیی ناوەڕاست | ماڵپەری رووداو - 16-08-2018\n📚 فایلی پەیوەندیدار: 22\n1. 👁 ژمارەی کۆمپانیا لوبنانییەکان لە هەرێم بۆ نیوە کەمبۆتەوە\n2. 👁 سایلۆیەک بە بەهای زیاتر لە 24 ملیار دینار کرایەوە\n3. 👁 گەمارۆی سەر ئێران ترسی خستووەتە بازاڕەکانی کوردستانەوە\n4. 👁 گەنەل ئینێرجی بە بڕی 120 ملیۆن دۆلار وەبەرهێنان لە کەرتی نەوتی هەرێم دەکات\n5. 👁 کچانی کوردستان دوای هاوسەرگیری درەنگ منداڵیان دەبێت\n1. 👁 بەبۆنەی 72 ەمین ساڵیادی دامەزراندنی PDK ەوە: سکرتێری گشتیی YNDK پەیامێکی پیرۆزبایی ئاراستەی سەرۆک مەسعود بارزانی دەکات\n2. 👁 بەرهەم ساڵح پەیامێکی پیرۆزبایی بۆ پارتی دەنێرێت\n3. 👁 بەیاننامەی کەجەکە دەربارەی شەهیدبوونی مام زەکی شەنگالی\n4. 👁 حکومەت بەیاننامەی دارایی 2016 و 2017 رەوانەی پەرلەمان دەکات\n5. 👁 دەربارەی چالاکی گەریلا و پێکدادانەکان هەپەگە ڕاگەیەندراوێکی بڵاوکردوە 16-08-2018\n6. 👁 دەوڵەتی تورکیا هێرشی کردە سەر خەڵکی ئێزدی لە شەنگاڵ\n7. 👁 شەقامێکی هەڵەبجە بەناوی ئامانج رەحیمەوە دەکرێت\n8. 👁 مەسرور بارزانی ئەندامی مەکتەبی سیاسی پارتی دیموکراتی کوردستان، لە ساڵیادی دامەزراندنی پارتیدا، پەیامێکی بڵاوکردەوە\n9. 👁 کۆسرەت رەسوڵ پیرۆزبایی لە ساڵیادی دامەزردانی پارتی دەکات\n10. 👁 کۆمسیۆن قەوارەیەک و کاندیدێکی سزادا\n11. 👁 کۆمسیۆن وادەی تۆمارکردنی ناوی دەنگدەرانی درێژکردەوە\n12. 👁 یەکێتیی نیشتمانیی کوردستان پیرۆزبایی لە ساڵیادی دامەزردانی پارتی دەکات\n1. 👁 بەنداوی ئەلیسۆ\n1. 👁 فەردین مستەفایی\n🏙 شار و شارۆچکەکان: ⚪ مەهاباد\n➕ ئەم بابەتە لەلایەن: (هاوڕێ باخەوان)ەوە لە: Aug 16 2018 12:00AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Aug 16 2018 7:10AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 16 2018 9:30PM باشترکراوە\n👁 ئەم بابەتە 4,064 جار بینراوە\n📷 فایلی وێنە 1.0.3 66 KB Aug 16 2018 9:26PM هاوڕێ باخەوان\n📷 فایلی وێنە 1.0.2 35 KB Aug 16 2018 1:35PM هاوڕێ باخەوان\n📷 فایلی وێنە 1.0.1 32 KB Aug 16 2018 8:49AM هاوڕێ باخەوان\n📊 ئامار بابەت 380,030


جاری دووهەم: بەدزییەوە (چێشتی مجێور)م خوێندەوە! - بنکەی روناکبیریی گەلاوێژ :: Gelawej\nجاری دووهەم: بەدزییەوە (چێشتی مجێور)م خوێندەوە!\nهەمەڕەنگ Sep 1, 2020\nهەقنییە هەژارو نوسینەکانی لە دووهەزارو بیستدا بخوێنرێنەوە. هەق نییە ئەو هەموو تاڵی و شیرینییەی ژیان، ئەو هەموو پێکەنین و پەژارەیەی نەتەوەیەک، تێکەڵ بەم بێتامییەی بنئاسمانی ئەم سەردەمە تڕکەنە بێت!\nهەژاری موکریانی، مرۆڤێک بوو، رووکەش و رووی سواغدراوی بە سانایی جودادەکردەوە. دەیوت:\nفڵانەکەس سەرەواوێ لە جاڕیدا نییە، بەس دەزانێ بخواو بتڕێ، کەچی لەسەرووی دیوەخاندا دایدەنیشێنن.\nفەرموو (فایەق بێکەس)یش، چونکە بێ بەڵای پارەو پیاوێکی شڕۆڵەی شکڵ ناشیرین بوو، لە مەجلیسەکاندا لەسەرلا دەکرایە دەرێ و دەیانوت مەنزەرەی مەجلیسەکە ناشیرین دەکات!\nسەیری ساویلکەیی ئەم میللەتە، مرۆڤێک نەوەد ساڵە یەکەم خەباتی مەدەنی لەبەردەرکی سەرای سلێمانیدا جاڕدابێ و لە بەندیخانەدا بانگی بۆ نیشتیمان هەڵدابێ:\nبەو خودایەی بێشەریک و لامەکان و واحیدە\nعەشقی تۆ نەوعێ لەدڵما ئاگری کردۆتەوە\nئەم ئەشق و ئەوینەی خاک بەپاڵ دەکەنە دەرێ و تەڕاحێکی تڕکەن و کەودەن دەکەنە موختارو مودیری خۆیان!\nهەژار دەگێڕێتەوە دەڵێ: لە سنوری سەقزدا پێشمەرگەیەک شەهید بوو، مەلای ئاوایی چووبوە سەر کەلی شەیتان و نەدەهاتە خوارێ. دەیوت ئەم کابرایە کافرەو شەهید نییەو تەلقینی ناکەم. لەناو ماتەمگێڕاندا کابرایەکی کەللەبەرانی لێڕاستبوویەوە، وتی: ئادەی قەبرێکیش لەپاڵ ئەو شەهیدە هەڵکەنن بۆ مەلا. ئیدی مەلا زانی دۆخەکە دەموپلی داوە بەیەکاو وەختە وەزعەکە تێکدەچێ، هەوڵیدا هەڵبێ.\nکابرایش گۆپاڵەکەی گیراندە دەرقاچەی مەلاو قولیگرت و تاخوا حەزکا حەیلانێی پێکرد. دەڵێ: مامۆستا مێزەرە خوێناڵینەکەی بە توتڕکێکەوە دۆزییەوەو پەلەپەل پێچای بە سەریدا و دەستیکرد بە تەڵقینی پێشمەرگە شەهیدەکە.\nباوەڕتانبێ تەڵقینی تێروپڕی وا بۆ سەری بڕاوی حەزرەتی حسێنی کوڕی عەلی نەدراوە. ئەی برا کردی بە چ شاهسوارێکی شۆڕشگێڕو چ فورسانێکی فیردەوسی ئەعلا.\nبەڵێ هەژار، هونەرێکی هەبوو، هەمیشە رێی لە خەڵکێ دەکەوت سەیربن، بەدیوێکی تری پەندە کوردییەکەدا، دەکرێ بڵێین: سەیر سەیر دەناسێت!\nهەژار بۆخۆی لەو کەسانە بوو، کەلتوری کڵاس باڵایی لێنەدەهات.\nبۆنموونە: خەیاڵ ناتوانێ هەژار بەرێتە پشت مێزو سەرکورسییەک، کە لەسەر تەختەیەکی بچوکی بەردەمی نوسرابێت:\nخەیاڵ ناتوانێ ئەو وا پیشاندا لەپشت گیرفانی کراسە سپییەکەیەوە سەری جۆرج واشنتۆنی نێو دۆلارێ دیاربێت.\nوەلێ دەتوانێ وەها وێنای بکات، لە بنمیچی ژووری مردو شۆرێکی مزگەوتێکی کۆنکۆنی بەغدادا بێ ڕاخەرو بێ سەرین خەوتووەو ئاجۆرێکی رەشەوەبووی لەئەسڵا سوری لەژێر سەردایە.\nخەیاڵ دەتوانێ وێنەی هەژار وا نیشاندا کە بەتوویەکی شڕی بەسەرەوەیەو هەردوو قاچی لەخوارێ دەرهاتوون و جوتێ گوێرەوی لەپێدایە. ئەو گوێرەویانەی وەک هەموو گوێرەوییەکی ساڵانی هەشتاکانی کوردەواریی، لە پاژنەوە یان لە پەنجە گەورەی پێیەوە دڕاون.\nهەرچی دەوترێ با بوترێت، شیعری بۆ بارزانی نوسیوە یان نا؟\nدەرباری دیوەخانی ئەو بووە یان نا؟\nکەی کێشەی ئێمەیە؟ دڵنیام شەهامەتی شۆڕشی لەبارزانیدا دیتووە بۆیە.\nگرنگ ئەوەیە هەژار مرۆڤێکی مەزن و میهرەبانی نێو مەدرەسەی ژیانی کوردەواریی بووە.\nرێک هەر پێچێکی جامەدانەکەی پشتێکی کوردبوون و هەر گوڵنگێکی بۆنی گوڵزارێکی دامێنی دێهاتێکی کوردەواریی لێوەدەهات. هەژار\nهەر غەبغەبەیەکی ژێر ملی مەوسیمێکی سەوزبوونی ئەدەبیات و زمانی کوردیی بوو.\nتۆ سەیری چەند جوان دانیشتووە، چوارمشقییەک چاوی مرۆڤ تێردەکات لە خاکیبوون.\nورگێک، رێک پێماندەڵێ: دوگ و فاسۆلیاو لەبلەبی و یاپراخی کوردەواریی.\nسەبیلێک، نازانم چیتری پێدەڵێن، پێماندەڵێ: وەک مەحمود دەرویشی فەڵەستین، هەرکاتێ دکتۆرێ، دوکەڵی سیگارەکەی لێ زەوتکردی، ئەوکات قوڵتر هەڵیمژە.\nقوڵتر لەسیگارەکەی مەحمود دەروێش، دنیای ئێرەیش قان بدە، نەکا رووی تاریکی ئەم ژیانە دەربکەوێ! پێمان دەڵێ عەکسبە عەکس، تا بتوانی عاشق بیت. پێمان دەڵێ عەکسی ئومەتی موحەمەد بە، تا بتوانی مرۆڤ بیت!\nهەمیشە رەخنەم رووی ئەو کەسانەبووە کە دووجار کتێبێ دەخوێننەوە، یان دووجار سەیری فلمێ دەکەن، ئەم ئەتوارە، وەک جاری دووەمی گەزرانە لەبەردەم هەمان کوندا.\nوەکو ئەوەوایە تێر نان بخۆیت و دیسان دەستبکەیتەوە بەنانخواردن.\nوەلێ من بۆخۆم تێرم لە چێشتی مجێوری هەژار خوارد. کەچی دیسان دەستم پێکردەوە. جیاواری من لەتەک خەڵکدا ئەوەبوو، جاری دووەم بەدزییەوە خوێندمەوە، نەکا خەڵکی بڵێن: خەڵکی خەتاباردەکاو بۆخۆیشی دووەمجارە کتێبێ دەخوێنێتەوە.\nبەڵێ بەدزییەوە خوێندمەوە.


سەبارەت بە تونێلی دەربەندیخان ڕوونکردنەوە دەدرێت\nهاتووچۆی دەربەندیخان ، بەسەرپەرشتی لیژنەیەکی ئەندازیاری تایبەتمەند کارلەسەر چارەسەرکردنی گرفتەکان کراوە و دەرخستەیەک بەبڕی ( ٩٧ ) ملێون دینار ئامادەکراوە بۆ چارەسەرکردنی ئەوگرفتانەی کەڕۆژانە بەرۆکی شۆفێران دەگرێت .\nئەمڕۆ ( چوار شەممە ، ١٤ی ئایاری ٢٠١٩ ) ، لە ڕونکردنەوەیەکدا کە وێنەیەکی دەست ( لڤین ) کەوتووە ، بەڕێوەبەریەتی هاتوچۆی دەربەندیخان ، رونكردنەوەیەك سەبارەت بە تونێلی دەربەندیخان دەدات .\nلە بەشێکی ڕوونکردنەوەکەدا هاتووە " ماوەی چەند ڕۆژێکە لەتۆڕەکۆمەڵایەتییەکان وێنەیەکی تونێلی دەربەندیخان بڵاوکراوەتەوە کە تونێلەکە هەڵتەکێنراوەو شێوەی کانیەک لەوێنەکاندا پیشان دەدرێت، بەمەش شۆفێران ترسێکی وایان لێ نیشتوە کە ڕێگاکە هاتوچۆی لێوەناکرێت و خەڵکی پەنا بۆ ڕێگای سەرشاخ و جێگاکانی تر دەبات ، لە ڕاستیدا ئەو وێنانە هنی وەرزی زستانی ئەم ساڵە ".\nدەقی رونكردنەوەكە :.\nپەیامێک بۆ لایەنە پەیوەندیدارەکان\nبۆ هاوڵاتیان و شۆفێرنی خۆشەویست\nماوەی چەند ڕۆژێکە لەتۆڕەکۆمەڵایەتییەکان وێنەیەکی تونێلی دەربەندیخان بڵاوکراوەتەوە کە تونێلەکە هەڵتەکێنراوەو شێوەی کانیەک لەوێنەکاندا پیشان دەدرێت، بەمەش شۆفێران ترسێکی وایان لێ نیشتوە کە ڕێگاکە هاتوچۆی لێوەناکرێت و خەڵکی پەنا بۆ ڕێگای سەرشاخ و جێگاکانی تر دەبات.\nئەوەی ڕاستی بێت ئەو وێنانە وەرزی زستانی ئەم ساڵە لەپرۆژەیەکی خێرای سەرۆکایەتی شارەوانی دەربەندیخان بو، کە ئەوجێگایەی هەڵکەندراوە بەهۆی گۆڕانکاری کەشوهەواو ڕێژەیەکی زۆری باران بارین و تەقینی ئاوێکی زۆر لەناوچەکەو بەتایبەت تونێلی دەربەندیخان، شارەوانی لەپرۆژەیەکی خێرادا کۆمەڵێک لەو چاڵ و چۆڵی و گرفتانەیان کۆنکرێت کرد کەڕۆژانە گرفت بۆشۆفێران دروست دەبو، بۆیە دەبینین لەئێستادا ئەو وێنانە پیشان دەدرێتەوە کە گوایە ئەمە ناوتونێلی دەربەندیخانە و ڕێگای هاتوچۆی تێداناکرێت.\nگومانی تێدانیە لەئێستاشدا ئەوشوێنە گرفتی هاتوچۆی تێدایە بەهۆی ئەوەی ئەوکارەی لەڕابردودا کراوە کارێکی سەرەتای بوەو تەحەمولی ئەولود و قورسایە ناکات.\nلەهەوڵەبەردەوامەکانمان شان بەشانی سەرۆکایەتی شارەوانی دەربەندیخان و قائم قامیەتی قەزای دەربەندیخان بۆچارەسەرکردنی هەمیشەی گرفتەکان چەند لیژنەیەکی تابەتمەند لەبەڕێوەبەرایەتی گشتی ڕێگاوبان و پارێزگاری سلێمانی تەواوی ئەوگرفتانە پیشانی لیژنەکان دراون و بە ڤیدۆو دیكیۆمێنت ڕوداو گرفتەکان خراونەتە بەرچاوی لیژنەکان.\nدواجار و بەسەرپەرشتی لیژنەیەکی ئەندازیاری تایبەتمەند کارلەسەر چارەسەرکردنی گرفتەکان کراوە و دەرخستەیەک بەبڕی ( ٩٧ ) ملێون دینار ئامادەکراوە بۆ چارەسەرکردنی ئەوگرفتانەی کەڕۆژانە بەرۆکی شۆفێران دەگرێت.\nکەس نەزانێت ئێمە دەزانین چارەسەرەکانی ڕابردو تەنها علاجێکی کاتی و بۆچەند مانگێک بوە. بۆیە لەئێستادا و بەهەوڵی بەردەواممان سەرەڕای کاری خۆمان هەستاوین بەجوڵاندنی ئەوپرۆژە لە ناوپارێزگای سلێمانی ژور بەژور پرۆژەکەمان جوڵاندوە بۆئەوەی بەزوترین کات بکەوێتە بواری جێ بەجێکردنەوە.\nسوپاسی قائم قام و شارەوانیش دەکەین هاوکارو خەمخۆربون و هەوڵی بەردەوامیان هەبوە، خەڵکانی خۆبەخش و تیمەکانی هاتوچۆو شارەوانی لەڕابردودا هەوڵدراوە ئەوگرفتانە چارەسەربکرێت وەکو ئەوەی کەلەئێستادا دەیبینن و بەبەرچاوەوەیە بەڵام، ئەمە کافی نیەو لەهەمان کاتدا بەپێویستی دەزانین پرۆژەی پێویست و گونجاو بەزوترین کات جێبەجێ بکرێت و چیتر ئەم گرفتانە بەپرۆژەی بچوک و پڕکردنەوە بەکۆنکرێت و قیرکردنی یەک دوچاڵ و داپۆشینی ڕەگلەو مەترسی یەکانی ڕێگاکان لەسنورەکە چارەسەری پێویست نین.\nئەم کارانەش بەخەڵکانی خۆبەخش یاخود ئەملایەن و ئەولایەن ناکرێت، بەڵکو پێویست دەکات بودجەی پێویستی بۆتەرخان بکرێت و چارەسەرکردنی هەمیشەی بەئەنجام بگەیەنرێت.\nبۆیە نامانەوێت وەک ڕابردو بەداخستنی تونێلی دەربەندیخان بۆچەندین ڕۆژ کارکردن دواجار کارێکی بچوک و كاتی بێت، داخستنی تونێلی دەربندیخان بەتایبەت لەم وەرزی گەرمایەدا لەگەڵ ئەوەی ڕێگا بەدیلەکان سەخت و دژوارە ، لەهەمان کات ئاسان نیە بۆماوەیەک تونێل دابخرێت و خەڵکی بخرێنە مەینەتیەوەو دواجاریش چارەسەرەکان درێژخایەن نەبێت و پاش ماوەیەک گرفتەکان سەرهەڵ بداتەوە.\nلەگەڵ هەمو گرفت و لەمپەڕێکدا ئێمەی ئەفسەرو کارمەندانی هاتوچۆ زیاد لەهاوڵاتیان و شۆفێران دەکەوینە ناڕەحەتی و دژواری یەوە ئەگەر تۆی شۆفێر کاتژمێرێک بەهۆی ڕێگاداخستن یان ڕوداوێکەو ناڕەحەت بوبێتی ئەوا ئێمەی پیاوانی هاتوچۆ تاقەت پڕوکێن بوین بۆئەوەی تۆی بەڕێز زیاتر ماندو نەبیت بەڵكو زۆرترین ماندوبون ڕوبەڕوی خۆمان دەکەینەوە.\nهەرلەبەر ئەوەشە زۆرترین بەدواداچون و هەوڵمان کردوە بۆئەوەی پرۆژەی نۆژەنکردنەوەی تونێل پرۆژەیەکی هەمیشەی بێت و جێگای ڕەزامەندی هەمومان بێت.\nڕایدەگەیەنین ناڕەحەتیەکان لەوەدەرچوە بەکاری موزایەدەو هاشوهوش چارەسەربکرێن جا ئەگەر لەلان حکومەت و لایەنە پەیوەندی دارەکانەوەبێت یاخود هەر کەس و لایەنێکی تر، بۆئەومەبەستە وەک ئەوەی بەتەواوی لایەنە پەیوەندیدارەکانیشمان ڕاگەیاندوە دەمانەوێت ئەمجارە پرۆژە پێشنیار کراوەکان وەک خۆی جێ بەجێ بکرێن بۆئەوەی شۆفێران لەمەزیاتر توشی گرفت و لەمپەرنەبن و ئێمەش چیتر ڕوداوەکان لەتۆماری ئامارەکاندا نەنوسینەوە.\nبەهیوای سەلامەتی بۆهەمولایەک\nڕێژەن برهان احمد\nبەڕێوەبەری هاتوچۆی دەربندیخان\n933 جار بینراوە


خانم رایس: له‌وانه‌یه ووتوێژ له‌گه‌ڵ ئێران سه‌باره‌ت به عێراق سوودبه‌خش بێت\nخانم کۆنده‌لیزا رایس وه‌زیری ده‌ره‌وه‌ی ئه‌مریکا ده‌ڵێت له‌وانه‌یه ووتوێژکردن له‌گه‌ڵ ئێران سه‌باره‌ت به عێراق سوود به‌خش بێت، به‌ڵام جه‌ختی کرده سه‌ر ئه‌وه‌ی که له‌و ووتوێژانه‌دا باس له به‌رنامه‌ی ناوه‌کی ئێرانی ناکرێت.\nخانم رایس ڕۆژی هه‌ینی له میانه‌ی سه‌ردانێکی دیپلۆماسیدا بۆ ئوستورالیا و دوای کۆبونه‌وه‌ی له‌گه‌ڵ سه‌رۆک وه‌زیران جۆن هاوه‌رد گوتی ئه‌نجومه‌نی ئاسایشی نه‌ته‌وه یه‌کگرتووه‌کان ئه‌و شوێنه‌یه که تیایدا ده‌بێت کێشه‌ی به‌رنامه‌ی ناوه‌کی ئێرانی تیادا چاره‌سه‌ر بکرێت. ئه‌م ئه‌نجومه‌نه‌ش ئێستا گفتوگۆ له‌سه‌ر به‌رنوسی به‌ڵگه‌نامه‌یه‌ک ده‌کات که تیایدا داوا له ئێران بکات نیازه ناوه‌کیه‌کانی ڕابگرێت.\nکوشکی سپیش ڕۆژی پێنج شه‌ممه ڕایگه‌یاند که‌وا هه‌ر جۆره گفتوگۆیه‌ک له نێوان ئێران و ئه‌مریکا دا ئه‌نجام بدرێت ته‌نها تایبه‌ت ده‌بیت به عێراقه‌وه. ڕاوێژکاری ئاسایشی نیشتمانی ئه‌مریکیش، ستێفن هه‌یدڵی گوتی لێپرسراوانی ئه‌مریکی ئاماده‌ن نیگه‌رانیه‌کانیان سه‌باره‌ت به عێراقی و چالاکیه‌کانی ئێران له‌و وڵاته‌دا بۆ تاران ڕوو بکه‌نه‌وه.\nئه‌م تێبینیانه‌ی کاربه‌ده‌ستانی ئه‌مریکیش دوای ڕاگه‌یاندنێکی عه‌لی لاریجانی سکرتێری باڵای ئه‌نجومه‌نی ئاسایشی ئێرانی هات که گوتبووی تاران ئاماده‌یه سه‌باره‌ت به سه‌قامگیرکردنی ڕه‌وشی عێراق گفتوگۆ له‌گه‌ڵ ئه‌مریکادا بکات.


بەرهەمەکانی ئەپڵ چی ئەبن لە ساڵی ٢٠١٨؟ - Home4T\nالرئيسية / Mashkhal Jumaa / ئایفۆن / بەرهەمەکانی ئەپڵ چی ئەبن لە ساڵی ٢٠١٨؟\nبەرهەمەکانی ئەپڵ چی ئەبن لە ساڵی ٢٠١٨؟\nمەشخەڵ جومعە 1/01/2018 06:56:00 pm Mashkhal Jumaa, ئایفۆن\nهەروەک ٢٠١٧ ساڵی ٢٠١٨ ئەبێتە یەکێک لە گرنگترین ساڵەکان بۆ ئەپڵ. یەکەم نەوەی بڵندگۆ (سماعە) بە ناوی HomePod لە ساڵی ٢٠١٨ بڵاو ئەکرێتەوە لەگەڵ دووەم نەوەی ئایفۆن X بە قەبارەی گەورەتر و باشتر بۆ ئەو کەسانە حەز بە موبایلی گەورە ئەکەن.\nنەوەی نوێی iPad Pro بە تایبەتمەندی ناسینەوەی ڕوخسار و وەشانە نوێیەکان و نەوەی نوێی Apple Watch وە بە پێشبینی کراوی نەوەی نوێی Mac Pro. ئەتوانین بڵێین ٢٠١٨ یەکێکە لە گرنگترین ساڵەکان بۆ ئەپڵ.\nئایا بەرهەمەکانی ئەپڵ چی ئەبن لە ٢٠١٨؟\nHomePod یەکەمین بڵندگۆی وای فای ئەپڵ کە لە ساڵی ٢٠١٧ دەست کراوە بە دروستکردنی و وا بڕیار بوو لە مانگی ١٢ی ٢٠١٧ بڵاوبکرێتەوە بەڵام ئەپڵ خستیە سەرەتاکانی ساڵی ٢٠١٨.\nتایبەتمەندی Siri لەم بەرهەمە تازەیەی ئەپڵ جێگیرکراوە و ئەتوانی بیبەستیتەوە بە Apple Music، بە هۆی ئەوەی ٦ مایکرۆفۆنی بیستنی دەنگی لەسەر جێگیر کراوە Siri بە ئاسانی ئەتوانێت هەموو دەنگەکان ببیستێت لە ژورێکدا، کەواتە Siri ئەتوانرێ بەکاربهێنرێ بۆ کردنەسەری هەر دەنگێک و جوابدانەوەی پرسیارەکان و زیاتر.\nبە تەواوی نازانرێت کەی بڵاوئەکرێتەوە بۆ فرۆشتن بەڵام وا پێشبینی ئەکرێت لە مانگەکانی سەرەتای ساڵی ٢٠١٨ بڵاوبکرێتەوە و نرخی هەر یەکێک بە $349 خەمڵێنراوە.\nبڵاوکردنەوەی ٣ نەوەی نوێی ئایفۆن لە مانگی ٩.\nئەپڵ ٣ نەوەی نوێی ئایفۆنی لە ساڵی ٢٠١٧ بڵاوکردەوە (iPhone 8, iPhone 8 Plus, iPhone X) وە زانیاریە دزەپێکراوەکان ئاماژە بەوە ئەکەن کە ئەپڵ بۆ ساڵی ٢٠١٨ بەنیازی هەمان کارە و ٣ نەوەی نوێی ئایفۆن بڵاو بکاتەوە.\nیەکەمین ئایفۆن بە ڕونمای OLED ئەبێت و بە قەبارەی 5.8inch کە ئەمیان لە ئایفۆن X بچوکترە وە دووەم ئایفۆن هەر بە ڕونمای OLED ئەبێت و بە قەبارەی 6.5inch کە ئەتوانین ئەمیان ناوبنێین iPhone X Plus.\nلەگەڵ ئەم ٢ نەوە نوێیەی ئایفۆن کە بەڕونمای OLED وا بڕیارە بەرهەمبهێنرێت، ئەپڵ بە نیازە نەوەیەکی دیکەی ئایفۆن بڵاوبکاتەوە کە ئەمیان بە قەبارەی 6.1inch ئەبێت و بە ڕونمای LCD ئەبێت کە ئەم نەوەیە نرخی لە بازاڕ وا خەمڵێنراوە $649 بۆ $749 بێت.\nبە پێی ڕاپۆرتێکی ماڵپەڕی KGI Securities ئەم نەوە نوێیانەی ئایفۆن هاوشێوەی ئایفۆن X ئەبن لە دیزاین و تایبەتمەندی ناسینەوەی ڕوخساریان لەسەر ئەبێت و کامێراکانی ناوازە ئەبن، ئەمەش مانای نەمانی هەریەکە لە دوگمەی Home و تایبەتمەندی ناسینەوەی پەنجەمۆر ئەبێت.\nبە هیوای ساڵێکی پڕ لە خۆشی بۆ هەمووتان


٥ بیرۆکەی ھەڵە پەیوەندیتان بەرەو ھەڵدێردەبات\nھەندێ بۆچون و بیرۆکەی ھەڵە لەبارەی ھاوسەرێتییەوە، رێگری لەمرۆڤ دەکات بۆ بونی پەیوەندییەکی ھاوسەرێتی سەقامگیر.\nبۆ خۆپاراستن لەئاڵۆزبونی پەیوەندی ھاوسەرێتی دەبێ ئەو بیرۆکە ھەڵانە بزانیت کەلەبارەی ھاوسەرێتییەوە ھەیە و رۆژنامەی "تایمز ئۆف ئیندیا ئۆنلاین" ئاشکرایکردووە:\n١. چارەسەرە ناوەندییەکان باشترینن: ئەمەش لەبابەتی گرفتە ھاوسەرێتییەکاندا زۆرێک کەس پێیان وایە چارەسەری مام ناوەندی باشترینە بەڵام وانیە و دەبێ ھەندێ بابەت ھەیە یەکلاکەرەوە بێت و چارەسەری بکرێت.\n٢. خۆشەویستی کلیلی ژیانی ھاوسەرێتی بەختەوەرە: ھەندێ کەس پێی وایە تەنیا خۆشەویستی کلیلی ژیانی ھاوسەرێتی بەختەوەرە بەڵام وانیە و چەندین ھۆکاری تر ھەیە کەدەبێ لەبەرچاو بگیرێت بۆ بەدیھێنانی ھاوسەنگی و بەردەوامی و سەقامگیری پەیوەندی ھاوسەرێتی.\n٣. ناکۆکی و شەڕ ئاماژەیەکە بۆ نەمانی خۆشەویستی: ئەمەش وانیە و شەڕکردن لەدەرەنجامی رق لێ بوونەوە دروست نابێت بەڵکو بەھۆی دۆخی تەندروستی و دەروونی و مادییەوە دەبێت.\n٤. ھاوسەرێتی بەمانای بەرپرسیارێتی زیاتر: ھەموان دەزانین بەرپرسیارێتییە بەڵام ئەمە مانای وانیە بارێکی زیاترە لەسەر ژیانی مرۆڤ. چونکە زۆربەی بەرپرسیارێتییەکان دوای ھاوسەرێتی دێت و دەبێ ھاوسەران دابەشی بکەن لەنێوانی خۆیاندا.\n٥. ھاوسەرێتی گۆرانکاریی نەرێنی لەسەر کەسایەتی مرۆڤ دروست دەکات: ھەندێ کەس پێی وایە کەسێتی پیاو و ژن بەشێوەیەکی نەرێنی دەگۆڕێ دوای ھاوسەرێتی ئەمەش بۆچوونێکی ھەڵەیە چونکە گۆرانکارییەکان رەنگە ئەرێنی یان نەرێنی بێت و ئەمەش پشت بەچەند ھۆکارو دۆخێک دەبەستێت.\nهەفتە پێشتر - Sep 8 2019 7:47PM


ئیسرائیل ناڕه‌زایی له دژی سه‌ردانه‌كه‌ی ئاشتۆن بۆ ئێران ده‌رده‌بڕێت\nحه‌سه‌ن ڕۆحانی، داوای پته‌وكردنی په‌یوه‌ندییه‌كانی نێوان ئێران و ئه‌وروپا ده‌كات و ئیسرائیلیش ناڕه‌زایی خۆی له دژی سه‌ردانه‌كه‌ی كاترین ئاشتۆن بۆ ئێران، ده‌رده‌بڕێت.\nله میانه‌ی سه‌ردانه‌كه‌یدا بۆ ئێران، كاترین ئاشتۆن به‌رپرسی په‌یوه‌ندییه ده‌ره‌كییه‌كانی یه‌كێتیی ئه‌وروپا، له‌گه‌ڵ به‌رپرسانی ئێران، پرسی قه‌یرانی سوریا و په‌یوه‌ندییه‌كانی نێوان ئێران و یه‌كێتیی ئه‌وروپای تاوتوێ كرد.\nله‌و باره‌یه‌وه، حه‌سه‌ن رۆحانی سه‌رۆكی ئێران له كۆبوونه‌وه‌یدا له‌گه‌ڵ ئاشتۆن، داوای پته‌وكردنه‌وه‌ی په‌یوه‌ندییه‌كانی نێوان ئێران و یه‌كێتیی ئه‌وروپای كرد و جه‌ختی كرده‌وه كه وڵاته‌كه‌ی ئاماده‌یه په‌یوه‌ندییه ئابووری و بازرگانییه‌كانیشی له‌گه‌ڵ ئه‌وروپا، ده‌ستپێبكاته‌وه و سه‌ردانه‌كه‌ی ئاشتۆنیشی به نیشانه‌ی ئیراده‌ی یه‌كێتیی ئه‌وروپا بۆ هه‌ڵگرتنی هه‌نگاوی نوێ له‌و باره‌یه‌وه، له‌قه‌ڵه‌مدا.\nمحه‌مه‌د جه‌واد زه‌ریفی وه‌زیری ده‌ره‌وه‌ی ئێرانیش، ئاشتۆنی له‌وه دڵنیا كرده‌وه كه ئێران سووره له سه‌ر ڕێكه‌وتنی كۆتایی له سه‌ر به‌رنامه ئه‌تۆمییه‌كه‌ی.\nهاوكات، به‌رپرسانی ئیسرائیل، ڕه‌خنه‌ی توندیان ئاراسته‌ی سه‌ردانه‌كه‌ی ئاشتۆن بۆ ئێران كرد‌و پێیان وایه داوی ده‌ستبه‌سه‌رداگرتنی كه‌شتییه‌كی هه‌ڵگری ته‌قه‌مه‌نیی ئێرانی بۆ حه‌ماس، نه‌ده‌بوو ئاشتۆن سه‌ردانی ئێرانی بكردایه.


بێهودەیی و زانست - قەڵەم\nبێهودەیی و زانست\nتاریخ ایجاد در پنج شنبه, 14 دی 1396 09:26\nهەزار ساڵ بۆچوونی ئەرەستو لەمەڕ ئەوەی زەوی ناوەندی جیهانە، بەسەر روانگەی مرۆڤەکاندا زاڵ بوو و وەک زانست سەیری دەکرا. کاتێک سەردەمی رێنسانس هات و ئەم تیۆرە لە لایەن کۆپرنیکۆسەوە خرایە بەر گومان و سەلمێندرا کە زەوی ناوەندی جیهان نیە.\nهەروەها سەلمێندراجیاوازییەک لە نێوان چلۆنایەتیی شتەکانی ژێر مانگ و بان مانگ دا نیە، روانگەیەکی تر سەبارەت بە کۆسمۆس (کەونارا) هاتەئاراوە کە تا هەنووکەیش باوە.\nبەڵام مرۆڤ بە هەزار ساڵ لەگەڵ روانگەیەکی ناڕاست ژیا و وەک زانست لێی رووانی و، ئاسمانیش بە سەریدا نەڕووخا!\nداخۆ ئەمە پێمان ناڵێ جاری وایە زانست بە پێچەوانەی روواڵەتەکەی، لەسەر ئاوێکی رەوان چێکراوە و سنووری لەگەڵ بێهودەیی هەیە؟ ئەوەیکە دەتوانین لەگەڵ کۆمەڵێک ئایدیای ناڕاست بژین بە بێ ئەوەی ژیان بەسەرماندا بڕووخێ؟\nزانست جاری وایە خۆی لە قەرەی فەنتازیا دەدا. لەخۆوە نەبوو فیلسووفێکی وەک 'شیللەر' گوتی تەنیا شیعر دەتوانێ تەعبیر لە جیهان بکا، نەک زانست و فەلسەفە!\n٤ فێبرواری ٢٠١٨


ئێران كەوتە داوەكەوە.. تاران و تالیبان دەبنە دۆست یان دوژمن؟\n2021-08-31 4461 جار\nئێران و تالیبان لە توندڕۆیی و ئامرازی مامەڵەكردن هاوشێوەن، بەڵام لە ئایدۆلۆجیا و ئامانجەكانیان لەوپەڕی نەیارین، شارەزایان نایشارنەوە كە یەكێك لە هۆكارەكانی كشانەوەی هێزەكانی ئەمەریكا كردنەوەی دەرگەیەكی ئاگر بێت بە رووی ئێران، كاتێك ئێران تەواوی رۆژهەڵاتی خۆی تا ئیسرائیل سەرقاڵ كردووە و میلیشیاكانی كۆنترۆلی چوار پایەتەختی ناوچەكە دەكەن، بەڵام ئەمەریكا دەروازەیەكی ناسەقامگیری لە رۆئاوا بۆ واڵا كرد.\nدوای گەڕانەوەی بزووتنەوەی تالیبان لە ئەفغانستان و ئەو پەرەسەندنە سیاسی و مەیدانییانەی بەدوای یەكدا هاتن، پێوەندیی نێوان ئێران و تالیبان، یەكێكە لە بابەتە گرنگەكان، شرۆڤەكاران چەند سیناریۆیەك بۆ پێوەندی ئەو دوو وڵاتە دادەنێن، كە سەرەڕای جیاوازیی ئایدۆلۆجی و عەقیدەیی و ململانێی سیاسی نێوانیان، گۆڕانكارییەكانی ناوچەكە كاریگەری لەسەر ئاستی ناكۆكی و كێبەركێ ئەوان هەبێت، هاوكات هەندێك جار بەرژەوەندییەكان بەسەر جیاوازی ئایدۆلۆجیا زاڵ دەبێت.\nد. موسەنا عوبێدی، شارەزای كاروباری نێودەوڵەتی، ئاماژە دەكات كە دەركەوتنەوەی تالیبان و گرتنە دەسەڵاتی لە كابول، بابەتێكی كتوپڕ نییە، بەڵكو پێشینە و ئاماژەی هەبوو، لەوانە لەناو نەچوون و بەردەوامیی بزووتنەوەكە بە درێژیی 20 ساڵی رابردوو، تالیبان بەرە بەرە دەستی بەسەر هەرێمەكانی ئەفغانستاندا گرت و لە 2020 رێككەوتنی ئاشتی لەگەڵ ئەمەریكا كرد، ئەوان ئاماژەی گەڕانەوەی بوون بۆ دەسەڵات و دداننان بە گەڕانەوەی و دەسترۆیشتووی لەناو ئەو وڵاتەدا، رەنگە ئەو بابەتە حیساباتێكی زۆری لەناو مێشكی ئەمەریكییەكاندا هەبێ و كاریگەرییەكەیشی لەسەر ناوچەكە و دنیا دەبێت.\nئێران میلیشیاكانی بە هاوشێوەی عێراق و سووریا و یەمەن دژ بە ئەفغانستان بەكار دێنێت\nزیاتر گوتی، ئێران دەیزانی گەڕانەوەی تالیبان بۆ دەسەڵات تەنیا پێوەستە بەكات، بۆیە پەنای بۆ كردنەوەی هیڵی پێوەندی لەگەڵ بزووتنەوەكە برد و هەوڵی مێوانداریكردنی گفتوگۆكانی نێوان تالیبان و حكوومەتی ئەفغانستان برد بەر لە رووخانی، ئەوە هاوكات ئێران درك بە ئاستی دژبەیەكیی لەگەڵ تالیبان دەكات، كاتێك هەردووكیان لە رووی ئایدۆلۆجی و ئاینییەوە لەوپەڕی دژ بەیەكی و دوورین لە یەكتر، ئەوەیش وای كرد كە بەمدواییە ئێران 100 هەزار لە هێزەكانی لەسەر سنووری ئەفغانستان بڵاو بكاتەوە. دووپاتی كردەوە كە بوونی ئەمارەتێكی ئیسلامی لە نزیك ئێران، دەبێتە لێچوونی تواناكان و بارگرانی بۆ تاران، بەتایبەتی كاتێك ئێران لە چەندان ململانێ لە ناوچەكە تێوەگلاوە.\nد. مستەفا سەڵاح، توێژەری میسری دەڵێت، سەرانی سوپای پاسداران هێواشی دەنوێنن لە راگەیاندنی دوایین هەڵوێستیان بەرانبەر بە دۆخی سیاسی و مەیدانی لە دوای گەیشتنی تالیبان بۆ دەسەڵات لە ئەفغانسان، چونكە هاوكێشە ئیقلیمییەكان و دژبەیەكەكان و ئایدۆلۆجیا و سیاسەت پێوەندی ئەوان دیاری دەكات كە دەبنە دۆست یان نەیار، تاكە خاڵی هاوبەشی ئێران و تالیبان دوژمندارییە بۆ ئەمەریكا، ئەوەیش وا ناكات پێوەندی نێوانیان ئاسایی بێت، چونكە تاران فەیلەقی فاتمیوونی لە شیعەی ئاوارەی ئەفغانستان دروست كردووە و چاوەڕوان دەكرێ لە داهاتوو لەبەرژەوەندی خۆی لە ناو ئەفغانستان بەكاریان بێنێت، جیا لەوە تاران گوشاری توند دەخاتە سەر ناوچە سوننەكان لە بلوجستان و سیستان و ناوچە سنوورییەكانی لەگەڵ ئەفغانستان و پاكستانەوە.\nبەپێی سەنتەری موستەقبەل بۆ توێژینەوە و لێكۆڵینەوە، تاران لەبەردەم سێ بژارەیە لەبارەی چۆنیەتی مامەڵەكردن لەگەڵ تالیبان و ئەفغانستاندا، یەكەمیان وەرگرتنی هەڵوێستێكی بێ لایەنانە تا كاتی هەڵوێست و سیاسەتەكانی تالیبان بەرانبەر بە تاران دیار دەكەوێت، ئەو سیناریۆیەیش لەسەر ئاستێكی كورتخایەن دەبێت، دوای ئەوە دەكەوێتە بەردەم دوو بژارەی نەرای یان هاوكاری بۆ تالیبان.\nسیناریۆی دووەم، جەنگی بەوەكالەتە، كە پێشبینی دەكرێت ئێران میلیشیاكانی بە هاوشێوەی عێراق و سووریا و یەمەن و لبنان بەكاربێنێت، وەك كارتێكی گوشار و هەڕەشە لەبەرانبەر تالیبانەوە، بەتایبەتی ئەگەر تالیبان بووە هەڕەشەی سیاسی و تەناهی و ئابووری بۆ سەری، بۆیە ئێران لیوای فاتمیوون لە سووریا دەباتەوە ئەفغانستان. جیا لە پەنابردنی تاران بۆ میلیشیای "فیداییەكانی بابا مەزاری"، كە ژمارەیان پێنج هەزار كەسە، هەروەها پاڵپشتیكردنی فەرماندە سەربازییەكانی دژ بە تالیبان، وەك ئەحمەد مەسعوودی كوڕی ئەحمەد شا مەسعوود و سەڵاحەدین رەبانی، كوڕی بورهانەدین رەبانی.\nبەپێی سەنتەرەكە سێیەم سیناریۆ دروستبوونی پێوەندییەكی دۆستانە و هاریكارییە، ئەوكات تاران سوود لە هاوكاریكردنی پێشووی بۆ تالیبان لەدژی ئەمەریكا دەبینێت بۆ بنیاتنانی پێوەندییەك لەسەر بنەمای بەرژەوەندی هاوبەش و چارەسەركردنی خاڵە ناكۆكەكانیان، بەتایبەتی تیرۆر و بزاوە جیاخوازەكان لە هەردوو لا.


ڕێنمایی نوێ بۆ پلەبەرزكردنەوە دەردەكرێت – تۆڕی میدیایی خەڵک\nڕێنمایی نوێ بۆ پلەبەرزكردنەوە دەردەكرێت\n2019/07/16 - 8:59 PM\nجێگری سەرۆك ئەركانی پێشمەرگە بۆ مەشق و ئۆپراسیۆنەكان ئاشكرای دەكات، كە بە بڕیاری ئەنجوومەنی وەزیرانی هەرێم ڕێنمایی نوێ بۆ پلەبەرزكردنەوەی هێزەكانی پێشمەرگە دەردەچێت و دەشڵێت: “پلەبەرزكردنەوە بەپێی پلە و بڕوانامە دەبێت”.\nلیوا قارەمان كەمال، جێگری سەرۆك ئەركانی پێشمەرگە بۆ مەشق و ئۆپراسیۆنەكان بە (خەڵك)ی ڕاگەیاند، “ئەنجوومەنی وەزیران بڕیاری داوە، كە بە ڕێنمایی نوێ وەك هێزەكانی وەزارەتی ناوخۆ، وەزارەتی پێشمەرگەش پلەبەرزكردنەوە بۆ ھێزی پێشمەرگە بكات، بەجۆرێك پلەبەرزكردنەوەی هێزەكانی پێشمەرگە لەسەر بنەمای بڕوانامەبێت.\nوتیشی، “لە ساڵی 2016 پلەبەرزكردنەوە بۆ پێشمەرگە كراوە و لە ساڵی 2017شدا بەپێی بڕیارەكەی ئەنجوومەنی وەزیران بەهەمان شێوە پلەبەرزكردنەوە بكرێت، بەڵام بڕیار دراوە، كە ڕێنماییەكە بۆ پلەبەرزكردنەوەی 2018 كاری پێ بكرێت و لەمەولا ھێزی پێشمەرگەش بەپێی بڕوانامە پلەی بەرزدەكرێتەوە و مەرجیشە پلەی چۆڵ هەبێت بۆ بەرزكردنەوە”.\nئاشكراشی كرد، كە لە 2018دا ئەنجوومەنی وەزیران داوای لە وەزارەتی پێشمەرگە كردووە، كە ڕێنماییەك دەربكات، كە بەپێی ڕوتبە، پلە بۆ هەر بڕوانامەیەك دابنێت و لە ئێستادا بەتەواوی ڕێنماییەكە دەرنەكراوە.\nجەختیشی كردەوە، كە وەزارەتی پێشمەرگە دەبێت پلە بەپێی بڕوانامە بۆ ڕوتبەكانی پێشمەرگە دیاری بكات و ڕەوانەی ئەنجوومەنی وەزیرانی بكاتەوە.\nلیوا قارەمان ڕاشیگەیاند، ئەو ڕێنماییە پێشمەرگە دێرینەكان و ھەر پێشمەرگەیەك، كە پێش ساڵی ١٩٩١ بووبێتە پێشمەرگە ناگرێتەوە، واتە ئەوان بەشێوەی ئاسایی خۆیان و بەبێ بوونی مەرجی بڕوانامە پلەیان بەرزدەكرێتەوە لەكاتی شایستەبوونیان بە پلەبەرزكردنەوە.\nپلەبەرزكردنەوەی هێزەكانی پێشمەرگە و ناوخۆ بە بەردەوامی و بێ وەستان لەكاتێكدایە، كە ماوەی نزیكەی 4 ساڵە پلەبەرزكردنەوەی فەرمانبەرانی ڕاژەی شارستانی ڕاگیراوە و تا ئێستا هیچ بڕیارێك نییە بۆ دەستپێكردنەوەی.\nمستەفا چاوڕەش: لەم بێ مووچەییەدا ناتوانین هەموو پێشمەرگە بخەیتە سەنگەرەوە\nكەركوك، بەرەی عەرەبی داوادەكات ناوچەكانی ژێردەستی پێشمەرگە كۆنترۆڵبكرێن


دەستکاریی کەیسی شەهیدانی بۆردوومانەکانی تورکیا دەکرێت – کوردی – RojNews.News\n23/09/2020 - 7:47:00 am\nئەوانەی بۆمبی تورکیا پارچە پارچەیان دەکات، دوای شەهیدبوونیشیان دوو جار لەلایەن حکومەتی هەرێمەوە زوڵمیان لێ دەکرێت، جارێک وەک شەهید تۆمار ناکرێن، جارێکیش هۆکاری شەهیدبوونەکەیان لە پزیشکی دادوەریی دەگۆڕدرێت.\nهێرش و بۆردوومانەکانی دەوڵەتی تورک سەدان شەهید و برینداری مەدەنیی لە باشوری کوردستان لێکەوتووەتەوە، هەرچەندە یاسا ڕێخۆشکەریی کردووە بۆ قەرەبوو کردنەوە و پێدانی ماف و ئیمتیازات بۆ ئەو کەسانەی کە بەهۆی کردە جەنگییەکانەوە گیان لەدەستدەدەن، بەڵام تا ئێستا زۆرینەی ئەوانەی بە بۆردوومانی تورکیا شەهیدبوون، لەلایەن وەزارەتی شەهیدان و ئەنفالکراوانەوە بە شەهید نەناسێندراون.\nبەپێی یاسای ژمارە ٩ی ساڵی ٢٠٠٧ی تایبەت بە ماف و ئیمتیازاتی كه‌سوكاری شه‌هید و ئه‌نفالكراوه‌كان له هه‌رێمی كوردستان، هەر کەسێک شەهیدبووبێت لە ئەنجامی کارە جەنگییەکان یان کارە تیرۆرستییەکان ئەوا وەک شەهیدی هاوڵاتی تۆمار دەکرێت و مووچە و ئیمتیازاتی خاوەن شەهیدی بۆ دابیندەکرێت.\nئامارە نافەرمییەکان لە هەرێمی کوردستان ئاماژە بۆ ئەوە دەکەن، کە زیاتر لە ١٠٠ هاوڵاتیی لە ساڵی ١٩٩٢ەوە تا ئێستا بەهۆی هێرشەکانی تورکیا شەهیدبوون، بەڵام هەتاوەکو ئێستا زۆرینەی ئەو شەهیدانە بە شەهید نەناسێندراون و هیچ ئیمتیازاتێکی شەهیدیان بۆ دابین نەکراوە.\nهێرش عەبدوڵا، کوڕی عەبدوڵا عەلییە ئەو هاوڵاتییەی ساڵی ٢٠١٩ لە بۆردوومانێکی فڕۆکە جەنگییەکانی تورکدا لە لۆفەکانی کورتەک، خۆی و کوڕێکی و کچێکی شەهیدبوون، هێرش دەڵێت “تا ئێستا شەهیدەکانمان نە لە لەلایەن حکومەتی هەرێم و نە لەلایەن حکومەتی عێراقییەوە بە شەهید نەناسێندراون”.\nلەلایەکی دیکەوە ئەدیب لەتیف، بەڕێوبەری گشتیی شەهیدان و ئەنفالکراوانی سلێمانی ڕەتیدەکاتەوە، کە شەهیدانی بۆردوومانەکانی تورکیا مووچە و ئیمتیازاتی شەهیدیان بۆ دابیننەکرابێت و بۆ ڕۆژنیوز دەڵێت: ئەوانەی سەردانی ئێمەیان کردبێت و دۆسیەیان بۆ تۆمار کرابێت، مووچە و ئیمتیازاتیان بۆ دابینکراوە.\nبەڵام ئامادەنەبوو هیچ ئامارێک بخاتەڕوو، لەبارەی ئەوەی چەند کەس تا ئێستا مووچەیان بۆ دابینکراوە و لە چ ناوچەیەک بوون؟، تەنها وتی “مووچەیان بۆ دابینکراوە”.\nمانگی ئاداری ئەمساڵ شنۆ ئەشقی، ئەندامی پەرلەمانی هەرێمی کوردستان لە فراکسیۆنی یەنەکە پرسیارێکی ئاراستەی وەزارەتی شەهیدان و ئەنفالکراوان کرد لەبارەی هۆکاری “بە شەهید هەژمارنەکردنی قوربانیانی بۆردوومانەکانی تورکیا”.\nدوای پێنج مانگ وەزارەتی شەهیدان وەڵامی پرسیاری ئەو پەرلەمانتارە دەداتەوە و پێی ڕادەگەیەنن کە “چاوەڕێی جێبەجێکردنی یاسای چاکسازیین” کە ئەمساڵ لە پەرلەمان دەنگی لەسەر درا.\nپەرلەمانتارەکەش لە بەرامبەر وەڵامەکەی وەزارەتی شەهیدان دەپرسێت:”ئەگەر ئێستا چاوەڕێن یاسای چاکسازیی جێبەجێ بکرێ..! ئەی بەر لە یاسای چاکسازیی چاوەڕێی چی بوون؟”.\nپرسێکی دیکەش لە کەیسی شەهیدانی بۆردوومانەکانی تورکیادا، شاردنەوەی هۆکاری شەهیدبوونەکانیانە لەلایەن دەزگا پەیوەندیدارەکانەوە، بەشێوەیەک لە بەڵگەنامەی وەفاتی زۆرینەی شەهیدەکاندا هۆکاری گیانلەدەستدانیان بە “کارەساتی سروشتی” یان “تەقینەوەی مین” تۆمار دەکرێت.\nهێرش عەبدوڵا، کە باوکی و خوشک و برایەکی لە بۆردوومانەکەی لۆفەکانی کورتەکدا شەهیدبوون، باس لەوە گۆڕینی هۆکاری شەهیدبوونی کەسوکارەکەی دەکات لە پزیشکی دادی ڕانیە و دەڵێت:”زۆرم پێ سەیر بوو، کە چووم بۆ پزیشکی دادوەریی بۆ وەرگرتنەوەی وەفاتنامەکان بینیم نووسرابوو کە بەهۆی پارچەی بۆمبەوە شەهیدبوون، لەکاتێکدا ئەوان شەهیدی بۆردوومانن، ئیتر نازانم بۆچی نەیانووسیوە، نازانم هۆکارەکە سیاسییە یان چییە”.\nنەورۆزی ساڵی ٢٠١٨یش فڕۆکە جەنگییەکانی دەوڵەتی تورک لە ناوچەی ماونان لە دۆڵی باڵەیان-ی سنووری باڵەکایەتیی، چوار پێشمەرگەیان بە بۆردوومان شەهیدکرد، بەڵام لە پزیشکی دادوەریی سۆران هۆکاری گیانلەدەستدانیان بە “تەقینەوە” تۆمار کراوە، بەڵام جۆری تەقینەوەکە دەستنیشان نەکراوە.\nچەند جارێک بۆ بەدواداچوونکردن لەسەر هۆکاری ئاماژە پێنەکردنی ڕاستیی گیانلەدەستدانی ئەو کەسانەی کە بە بۆردوومانی تورکیا شەهید دەبن، پەیوەندیمان بە بەڕێوبەری دیوانی وەزارەتی تەندروستی و بەڕێوبەری ڕاگەیاندنی وەزارەتی تەندروستییەوە کرد، بەڵام بەبیانووی جۆراوجۆر ئامادەنەبوون هیچ لێدوانێک لەوبارەیەوە بدەن.


ئۆکرانیا، داوای قەرەبووی زیاتر لە ئێران دەکات – تۆڕی میدیایی خەڵک\n2020/07/31 - 11:20 AM\nوەزیری دەرەوەی ئۆکرانیا، دەڵێت؛ وڵاتەکەی هەموو هەوڵێک دەدات تا قوربانیانی نێو ئەو فڕۆکەیەی لەلایەن ئێران خرایە خوارەوە زۆرترین قەرەبوو بکرێنەوە.\nئاژانسی هەواڵی رۆیتەرز، بەیاننامەیەکی بڵاوکردووەتەوە، کە تیایدا (دمیترۆ کۆلیبا) ، وەزیری دەرەوەی ئۆکرانیا وتوویەتی، دانوستانەکانی نێوان وڵاتەکەی و ئێران سەبەارەت بە قەرەبووی قوربانیانی نێو فڕۆکە ئۆکرانییەکە، کە ڕۆژی پێنجشەممە دەستیان پێکردووە ڕێککەوتن لە بارەیەوە ئاسان نابێت.\nکۆلیبا لە بەیاننامەیەکدا دوای کۆبوونەوەی شاندی وڵاتەکەی و ئێران لە کیێڤ ئەوەی خستووەتە ڕوو” ئەوەی لە تواناماندا دەبێت دەیکەین بۆ دەستەبەرکردنی دادپەروەری و وەرگرتنی زۆرترین قەرەبوو بۆ قوربانیانمان”.\nوەزارەتی دەرەوەی ئۆکرانیا ڕاشیگەیاند ئەمڕۆ هەینی وردەکاری زیاتر لەمبارەیەوە ئاشکرا دەکەن..\nپێشتر، سەرۆکی ئۆکرانیا (ڤۆلۆدیمێر زیلینسکی) ڕایگەیاندبوو، بە بڕی ئەو قەرەبووە ڕازی نین کە ئێران پێشنیاری کردووە بۆ قەرەبووکردنەوەی خێزانی ئەو ئۆکرانیانەی کە لە ڕووداوەکەدا گیانیان لەدەستدا.\nلە 8ی کانونی دووەمی ئەمساڵدا فڕۆكه‌یه‌كی وڵاتی ئۆكرانیا دوای فڕینی لەفڕۆكه‌خانه‌ی نێوده‌وڵه‌تی “ئیمام خومه‌ینی”، به 176 سه‌رنشینه‌وه كه‌وته‌خواره‌وه و سه‌رجه‌م سه‌رنشینه‌كانی گیانیان له‌ده‌ستدا.


ژیان | کوردستان | پەرلەمانی كوردستان خشتەی بەرنامەی كاری دانیشتنی یەكشەممەی راگەیاند\n2020-07-23 | 644 جار خوێندراوەتەوە\nپەرلەمانی كوردستان كارنامەی دانیشتنی رۆژی یەك شەممەی بڵاوكردەوە و هیچ گفتوگۆیەك لەبارەی موچەی فەرمانبەران ناكات و دەنگیش لەسەر دەست لەكاركێشانەوەی سۆران عومەر دەدات.\nسەرۆکایەتی پەرلەمانی کوردستان بەرنامەی کاری دانیشتنی رۆژی یەک شەممەی بڵاوکردەوە و رایگەیاند خوێندنەوەی یەکەم بۆ چەند پڕۆژە یاسایەک ئەنجام دەدرێت.\nبەگوێرەی ئەو بەرنامەیەی کار کە دانراوە پەرلەمانی کوردستان دەنگدان لەسەر دەستلەکارکێشانەویە سۆران عومەر ئەنجامدەدات و گفتوگۆش لەسەر راپۆرتی چەند لیژنەیەکی پەرلەمانی کوردستان دەکات.\nئەوەش لە کاتێکدایە کە لە بڕیاری ئەنجامدانی دانیشتنەکەدا سەرۆکی پەرلەمانی کوردستان ئامادە نەبوو، ئەوەش دوای ئەوەھات کە یەکێتی رایگەیاند بەشداری دانیشتنی پەرلەمانی کوردستان ناکەن ئەگەر لەبارەی موچە و ژیانی خەڵکەوە نەبێت.\nدەقی بەرنامەی کاری پەرلەمانی کوردستان:


سێ یانەی گەورە چواردەوری پۆچتینۆیان داوە و ئامادەکاری بۆ گواستنەوەی دەکەن – تۆڕی میدیایی خەڵک\nسێ یانەی گەورە چواردەوری پۆچتینۆیان داوە و ئامادەکاری بۆ گواستنەوەی دەکەن\n2019/11/23 - 5:00 PM\nدوورخستنەوەی ماوریسیۆ پۆچیتینۆ لەپۆستی ڕاهێنەری تۆتنهام دەرگای بۆ سێ یانەی گەورەی ئەوروپی کردۆتەوە گفتوگۆ بۆ دابینکردنی ئەنجام بدەن.\nبەپێی ڕاپۆرتێکی ڕۆژنامەی “زە سەن”ی بەریتانی، پۆچیتینۆ بەهۆی شارەزایی لە کارەکەیدا زۆر ناحەوێتەوە، بەڵکو لە چەند مانگی داهاتوودا بەپەلە پێگەی لە یانەی داهاتووی یەکلایی دەبێتەوە و ئاشکراشە کە سێ یانەی گەورە و ناودار لەئێستادا پێویستیان بە ڕاهێنەرێکی هاوشێوەیە، ئەو یانەنەش بریتین لە: بەرشلۆنە، بایرن میونشن، ئارسیناڵ.\nبەپێی سەرچاوەکە، لەناوخۆی یانەی بەرشلۆنە دەنگێک بەرزبووەتەوە فشاری توندی خستۆتە سەر ئیدارەی یانە لەپێناو دوورخستنەوەی ئێرنێستۆ ڤالڤێردی و دابینکردنی ماوریسیۆ پۆچیتینۆ، بەڵام جوسێپ ماریا بارتومیۆ و هاوەڵانی ترسیان لە بۆچونەکانی خودی “پۆچی” هەیە، کە بەهۆی ئەوەی ڕاهێنەری یانەی ئیسپانیۆل بووە چەند جارێک دووپاتی کردۆتەوە، هەرگیز ئەرکی ڕاهێنانی بارسا وەرناگرێت.\nلەلایەکی ترەوە ئەفسانەکانی ئارسیناڵ بە ئاشکرا لەڕێگەی میدیا بەریتانیەکانەوە فشاری توندیان لەسەر ئیدارەی یانەکەیان دروست کردووە، هاوشێوەی نوێنەرانی بارسا لەهەوڵدان بۆ دوورخستنەوەی ئونای ئیمیری و دابینکردنی ڕاهێنەری پێشووی تۆتنهام کە هەڵگری فەلسەفەیەکی تایبەت و نزیکە لە یانە زەبەلاحەکەی شاری لەندەنەوە.\nیانەی بایرن میونشنی ئەڵمانی سێیەم یانەیە بەشێوەیەکی نهێنی هەوڵەکانی بۆ گواستنەوەی راهێنەرە ئەرجەنتینیەکە دەست پێکردووە، حاڵی حازر هانز فلیکی یاریدەدەر لە جێگەی نیکۆ کۆڤاچی ڕاهێنەری لەکارلابراو دەستبەکار بووە، سەرۆکایەتی نوێی بایرن لە گومانی ئەوەدان ڕاهێنەرەکەی پۆچتینۆ بەهۆی نەشارەزایی لە زمانی ئەڵمانی کێشەی بۆ دروست ببێت، لەگەڵ ئەوەشدا هەوڵەکانیان ڕانەگرتووە و یەکێکن لەو یانانەی زۆر نزیکن لە گواستنەوەیەوە.\nئارسیناڵبایرن میونشنبەرشلۆنەخولی ئه‌ڵمانیاخولی ئیسپانیاخولی ئینگلیزیڕاهێنه‌رگواستنه‌وه‌کان\nپیۆلی بانگهێشتی کرد… “ماڵدینی کوڕی کوڕ” لە یاریگا ئیتاڵیەکاندا دەرکەوت !\nشەش کێشەی گەورە لە تۆتنهام ڕووبەروی مۆرینیۆ دەبێتەوە و پێویستە چارەسەریان بکات


غادە سەمان - ویکیپیدیا، ئینسایکڵۆپیدیای ئازاد\n١٩٤٢ (تەمەن ٧٧–٧٨)\nعەرەبی، ئینگلیزی، فەڕەنسی\nغادە سەمان (بە عەرەبی: غادة السمّان) نووسەری سووری، ڕۆژنەمانووس، چیڕۆکنووس و ڕۆماننوسە کە تا ئێستا زیاتر لە ٤٠ بەرھەمی جۆراوجۆری ھەیە لەو بواراننەی کە کاری تێداکردووە. غادە لە ساڵی ١٩٤٢ لە دیمەشق لەخێزانێکی ناسراو و کۆنەپارێز لەدایکبوو. غادە پەیوەندی خزمایەتی لەگەڵ شاعیری عەرەب نزار قەبانی ھەبوو. باوکی غادە سەرۆکی زانکۆی دیمەشق بوو، باوکی کاریگەری زۆری لەسەر غادە ھەبوو لەبەرئەوەی ئەوکاتەی غادە بچووکبوو دایکی کۆچی دوایی کرد.\nغادە لە ساڵی ١٩٦٣ بڕواننامەی بەکالۆریۆسی لە وێژەی ئینگلیزی بەدەستھێنا، دواتر وڵاتی جێھێشت بۆ لوبنان بۆ خوێندنی ماستەر لەبەشی شانۆی زانکۆی ئەمریکی لە بەیرووت. لەوکاتەوە نەگەڕایەوە سوریا. لە شەستەکانن غادە ھاوسەرگیری لەگەڵ بەشیر داعوق دەکات کە خاوەنی دەزگای بڵاوکرەرەوەی دار تال بوو. لەگەڵ بەشیر بوونە خاوەنی کوڕێک کە بەناوی حازم نا، کە یەکێکبوو لەپاڵەوانەکانی کورتەچیڕۆکەکانی شەوانی بێگانەکان.\nشەڕی شەش ڕۆژەی، عەرەب و ئیسرائیل کاریگەری دەخاتە سەر غادە، لەکاتی جەنگەکە وتارێکی نووسی کەدواتر بەناوبانگبوو لەژێر ناوی ئابڕووی خۆم ھەڵدەگرم بەرەو لەندەن احمل عاري إلى لندن لەدوای ئەم وتارە بۆ ماوەی شەش ساڵان ھیچ کتێبێکی نەنووسی، بەڵام وتارەکانی لەڕۆژنامەکان ئەوی زیاتر ناسراوکرد بەھۆی بوونی واقعییەت لەناوەڕۆکی وتارەکانی.\nکارەکانی غادە وەرگێڕدراون بۆ زمانەکانی ئینگلیزی، فەڕەنسی، ئیتالی، ئیسپانی، ڕووسی، پۆڵەندی، ئەڵمانی، ژاپۆنی و فارسی.\nبەشێک لەکارەکانی غادە سەمان:\nعيناك قدري (چاوەکانت چارەنووسمە) - کورتە چیڕۆک لە ١٩٦٢\nلا بحر في بيروت (هیچ دەریایەک لە بەیرووت نییە) - کورتە چیڕۆک لە ١٩٦٥\nليل الغرباء (شەوانی بێگانەکان) - کورتە جیڕۆک - لە ١٩٦٦\nحب (خۆشەویستی) - شیعر لە ١٩٧٣\nرحيل المرافئ القديمة (دەرچوون لە بەندەرە کۆنەکە) - کورتە چیڕۆک لە ١٩٧٣\nبيروت 75 (بەیرووت ٧٥) - ڕۆمان ١٩٧٤\nأعلنت عليك الحب (ڕایدەگەیەنم کە خۆشم دەوێی) - شیعر لە ١٩٧٦\nاعتقال لحظة هاربة (گرتن لە ساتێکی سامناک / گرتنی ئازادی فرمێسک (بەم ناوە وەرگێڕدراوەتە سەر ئینگلیزی)\nلأبديه لحظة حب (هەمیشەیی ساتێکی خۆشەویستییە)\nكوابيس بيروت (شەوەزەنگەکانی بەیرووت) - ڕۆمان، ١٩٧٧.\nليلة المليار (شەوی ملیار) ڕۆمان، ١٩٨٦.\nالرواية المستحيلة: فسيفسا ءدمشقية (ڕۆمانی مەحاڵ: هونەری دیمەشقی)، ژیاننامەی خۆی، ١٩٩٧\nالقمر المربع: قصص غرائبية (مانگی چوارگۆشە: چیڕۆکە نامۆکان) کورتە چیڕۆک، ١٩٩٤\nسهرة تنكرية للموتى (ئاهەنگێکی تایبەت بۆ مەرگی من)، ٢٠٠٣\n^ ی ا Ghada Samman: A Writer of Many Layers، ماڵپەڕی ئەل جەدید، نووسراوە لەلایەن Pauline Homsi Vinson. ڕۆژی ١١ی ئازاری ٢٠٢٠ ھێنراوە.\n^ Ghada Al-Samman, 'The Eraser'، ماڵپەڕی ئای دەبلیوو پی.\n^ پەیوەندی خزمایەتی لەگەڵ نزار قەبانی[بەستەری مردوو]، لە ١١ی ئازاری ٢٠٢٠ ھێنراوە.\n^ پڕۆفایلی غادە سەمان، ماڵپەڕی جەدەلیە، لە ١١ی ئازاری ٢٠٢٠ ھێنراوە.\nوەرگیراو لە «https://ckb.wikipedia.org/w/index.php?title=غادە_سەمان&oldid=693501»\nئەم پەڕەیە دواجار لە ٢٠:١٥ی ١ی حوزەیرانی ٢٠٢٠ نوێ کراوەتەوە.


منداڵە پەنابەرەکان بە گران مافی مانەوەیان دەدرێتێ\nئه‌و منداڵه په‌ناخوازانه‌ی که لە چاوەڕوانی پرۆسەی پەناخوازییدا توشی باری ده‌روونی دابڕان و بێهه‌ستیی دەبن، کە به سویدی به (Apatiska barn) ناو ده‌برێن بە سەختی مافی مانەوەیان دەدرێتێ. ئەمە لە دوای تووندکردنەوەی یاساکانی تایبەت بە کۆچ و پەنابەریی، و لە بەدواداچوونێکی دەزگای کۆچدا دەرکەوتووە.\nلە ڕاستیدا دوو ساڵ لەمەبەر ڕێساکان گۆڕانکاریان بەسەرداهات و لەو کاتەوە زۆربەی ئەو کەسانەی داوای مافی مانەوە دەکەن، لە جیاتی ئیقامەی دائیمی، ئیقامەی کاتییان دەدرێتێ. هەر لەو کاتەشەوە لەبەر هۆی مرۆڤایەتیی چیتر مافی مانەوە نادرێتە کەس و مەبەست وایە بۆ ماوەی ٣ ساڵ پەیڕەوی لەم یاسا نوێیە بکرێت.\nلە بەدواداچوونەکەی دەزگای کۆچدا دەرکەوتووە کە ئێستا ٢٧ منداڵی پەناخواز لە چاوەڕوانی مافی مانەوەدا باری دەروونییان خراپە.\nجێگرسەرۆکی پرسی داد لە دەزگای کۆچ کارل بێکسێلیوس دەڵێت\nـ ئەم گۆڕانکارییە نوێیە کاری کردۆتە سەر ژیانی ئەم منداڵانە و هەروەها ئەو کەسانەش کە لە بارودۆخێكی زۆر خراپی تەندرووستیدان. ئەو کەسەی کە پێشتر مافی مانەوەی هەبوو، ئێستا دەردەکرێت.\nئێستا دەزگای کۆچ (Migrationsverket) ڕێنماییەکی نوێی بۆ کارمەندەکانی داڕشتووە، بۆ ئەوەی لە کاتی لێکۆڵینەوە لەم منداڵە پەناخوازانەدا کەڵکی لێوەربگیرێت.\nئانیتا دۆراتزیۆ بەرپرسی مافی پەنابەریی لە ڕێکخراوی پزیشکانی جیهان\n(Läkare i världen) کە زۆر چاوی بەم منداڵانە و خێزانەکانیان دەکەوێت زۆر بە پەرۆشە و دەڵێت\nـ ئەوان هەموو ئەو هیوایە لە دەست دەدەن کە پێویستیانە بۆ چاک بوونەوە. لێرە بێ هەست و جووڵە، کەوتوون، وەک ئەوە وایە مردوون. زۆر دڵتەزێنە\nکۆی سه‌ردان: 17640159


“پێویستە حزبەكان لەبری دروشمی كوردایەتی و ئاینی و ئایدۆلۆژی خزمەتگوزاری پێشكەش بكەن” – تۆڕی میدیایی خەڵک\n2018/07/05 - 10:39 AM\nخەڵك- سەعد مەلا عەبدوڵڵا گوڵپی\nمامۆستایەكی زانكۆ دەڵێت “هێزە باڵا دەستەكانمان كاتێك بانگەشە دەكەن بۆ هەڵبژاردن ئەجێندای خواستەكانی خۆیان لە خواستەكانی خەڵكەوە هەڵنەگۆزیوە زیاتر بانگەشەیەكی مەكراوی‌و پلاندارێژی بۆ خەڵكی بندەستی كوردە سەرلەبەری پارتەكان بەم جۆرە ئاڕاستە كراون”.\nماجید خەلیل لە چاوپێكەوتنێكدا لەگەڵ (خەڵك) دەشڵێت “پێویستە هێزە سیاسییەكان بیر لە خزمەتگوزاری بكەنەوەو ئیدی دروشمی كوردایەتی‌و نەتەوەیی‌و ئایینی‌و دروشمی سیكۆلاریزم بوون‌و رۆشنگەری نەفرۆشن بە خەڵك، چونكە خەڵك پێویستی بە خزمەتگوزارییە”.\nئاماژە بەوەش دەكات “سەرلەبەری دەرمانی وڵاتی ئێمە دەرمانێكی كۆپی كراوەو لەرێگای باندە قاچاخەكانەوە دەهێنرێن”.\nروونیشیكردەوە “نەوت‌و داهاتی ئێمە لە داهاتی هەرێمێك زیاترە كە بەشێوەیەكی ئاسایی‌و دانپێنراو بفرۆشرێت، لای ئێمە فرۆشتنی بەرهەمەكان وەكو باندو بەقاچاخبردنی كانزا وەكو وڵاتانی ئەمریكای لاتین‌و مەكسیك‌و كۆڵۆمبیایە‌و هەرێمی كوردستان خۆی لە هەڕاجكردنێكی مەترسیداردا دەبینێتەوە”.\nخەڵك: هۆكاری گرفتە مێژوییەكانی هەرێمی كوردستان بۆچی دەگێڕیتەوە بەتایبەت دوای 27 ساڵ لە حوكمڕانی كوردی؟\nماجید خەلیل: ئەگەر بە فراوانی سەیری واقیعی هەرێمی كوردستان بكەین دەبینین هەرێمی كوردستان لە بەشێك لە نێو كۆی سیستەمێكی دیاریكراو دەبینینەوە كە بە رۆژهەڵات ناوزەند كراوە.\nلە رۆژهەڵاتی ناوەڕاست گرفتێكی گشتی هەیە كە یەك لەدوای یەك هەموو ئەو وڵاتانە دەگرێتەوە ئەو گرفتەش پەیوەندی بە سیستەم‌و شێوازی پەروەردەو لایەنی دامەزراوەییەوە هەیە كە تا ئێستا رێكنەخراوە، كوردستانیش وەكو هەرێمێك كۆمەڵێك كێشەی سەرەكی هەیە كە بەشێكی گەورەیان وابەستەیە بەو سیستەمە گشتییەوە كە لەناویدا خۆی دەبینێتەوە كە ناكرێت نكولی لێبكرێت.\nهەروەها لە كوردستان گرفتێكیتر هەیە كە وابەستەیە بە دەسەڵاتی ناوەندەوە‌و لە دەرەوەی دەسەڵاتی ناوەندیشەوە گرفتێكی دیكەمان هەیە وابەستەیە بە دەسەڵاتە هەرێمییەكانەوە، كۆی هەموو ئەمانە رەوشێكی هێناوەتە گۆڕێ كە هاووڵاتی تێیدا زیانمەندە.\nلەنێو ئەم سیستمەدا وەكو هەرێم شتێكی بنچینەییمان نییە كە ناوی دەستوورە، ئێمە دەستورێكمان هەیە كە زیاتر رەنگوبۆنی پڕۆژەیەكی دەرەكی كۆپیكراوی پێوە دیارە، دەستورێكی ناجێگیرمان هەیە بەشێوەیەك لایەنە سیاسی‌و ئایینی‌و نەتەوەییەكان لەسەری كۆك نین، وەكو وڵاتان دەستورێكمان نییە مۆركێكی ریشەیی هەڵهێنراوی سروشتی كۆمەڵایەتی ئەو خەڵكەی پێوەدیار بێت.\nدەرهاویشتەی نەبوونی دەستوورو دامەزراوەكان‌و ئاشتەوایی‌و ململانێی حزبی سیاسی‌و گرفتی ریشەیی‌و مێژوویی كە لە وڵاتی ئێمەدا رەنگدانەوەی هەیە لە دەرهاوێشتەی هەموو ئەمانەدا خزمەتگوزارییەكانی خەڵكیش بەرەو ئاقارێكی دژواردا تێپەڕیون.\nهەروەها نەبوونی مافی هاوڵاتی‌و ئەتەكێتی ژیان‌و ئاوەدانی‌و بوونی گەندەڵی، هەموو ئەمانە هۆكارگەلێكن لەناویاندا هاووڵاتی هاووڵاتیبوونی خۆی ون كردووەو بێزاری رووی لەتاك ناوە كە سەرلەبەری ئەم چینە كۆمەڵایەتییە وەكو تاك دەیەوێ قوتاری ببێت‌و بچێتە دەرەوە.\nخەڵك: كێ بە بەرپرس‌و هۆكار دەزانیت بۆ خولقاندنی ئەم دۆخە ناهەموارە؟\nماجید خەلیل: ئەگەر بەدیدێكی واقیعی‌و ئەكادیمی سەیری رەوشی ژیان بكەین لە هەرێمی كوردستان لەوە تێدەگەین بابەتەكە تەنها وابەستە نییە بە پارتێكی دەسەڵاتدار یان پارتەكانی ئۆپۆزسیۆنەوە، بەڵكو تێكڕای ئەمانە هەڵهێنجراوی ژینگەیەكن كە بە مەنگۆلی لەدایكبووە.\nحزبی دەسەڵاتدارو ئۆپۆزسیۆن‌و دامەزراوەی پەروەردەی سیاسی‌و ئەخلاقی سەرلەبەری بە مەنگۆلی لەدایك بوون، چونكە دەرهاوێشتەكەی لە كاردانەوەیەكدا هاتوەتە گۆڕێ كە پێویستی خەڵك نەیویستووە، سەیر بكە هەموو ئەو جووڵانەوەو تەڤگەرانەی دروست بوون پێویستییەكانی ژیانی خەڵك دروستی نەكردوون، بەڵكو ململانێیەكی سایكۆلۆژی كەسی‌و ئەجێندای وڵاتێكی هەرێمی بۆ راگرتنی هاوسەنگی سیاسی لە هەرێم دروستی كردوون.\nخەڵك: پێتوایە لەدایكبوونی لایەنەكان بە مەنگۆلی چ كاریگەرییەكی نەرێنی دەبێت لەسەر دۆخی هەرێم؟\nماجید خەلیل: لە كوردستان سەرلەبەری تایبەتمەندییە نەتەوەییەكانی ئێمە لەژێر فشارو مەترسی گەورەدایە،\nتایبەتمەندی جوگرافی كە خۆی لە گرفتی ناوچە جێناكۆكەكان دەبینێتەوە لەژێر فشارێكی گەورەدایە، لە دەستوردا شوێنی نابێتەوە، ئەوەشی شوێنی دەگرێتەوە جێبەجێی ناكرێت.\nجگە لەوەی ئەو هەرێمە فیدڕاڵە دیاریكراوە چەسپاوەی لەدوای 2003 هەمانە دانپێدانانێكی نێودەوڵەتی لەهەمبەریدا نییە، بەڵكو وڵاتێكی هەرێمی دژ بە چارەنوسی ئێمە دروستی كردووە كە ناوچەیەكی ئارامەو بە بڕیاری توركیا دروست بووە، لەبەرئەوە هەمیشە ئایندەیەك نیشانی ئێمە دەدات كە هەرێمی كوردستان بەردەوام لەسەر لقێكی شكاوەوەیە.\nلەرووی پێكهاتەی نەتەوەیی ئێمەوە گوتارێكی رۆشن لە میتۆدی پارتە سیاسییەكانی ئێمەدا نییە لەسەر بوونی كوردبوونی ئێمە لەسەر مامەڵە لەگەڵ كەمەنەتەوە جیاوازەكاندا، چونكە هەریەكێك لە وڵاتان هێزو تەڤگەرێكی نەتەوەیی‌و ئایینی دەجوڵێنێت كە لە دەرهاوێشتەیدا ئاشتەوایی كۆمەڵایەتی دەستەبەر نابێت، جگە لەوەش نەبوونی كیانێكی زمانەوانی‌و نەتەوەیی‌و ئایینی روحی كوردەواری لەبەردەم قەیرانی گەورادایە، بەشێوەیەك ململانێی مەزهەبەكانی دەرەوە كاریگەری خراپیان لەسەر رەوشی ئاینی تاكی كوردی جێهێشتووە.\nنەبوونی دنیای رۆشنبیرو میدیا كە ئەرزشێكی بۆ دونیای كۆمەڵایەتی ئێمە نەهێشتوەتەوە جگە لەوانە خزمەتگوزارییە سەرەتاییەكان كە ئێستا خەڵك ئاتاجی پێیانە.\nخەڵك: هیچ جیاوازییەك لە ژیان‌و گوزەرانی هاووڵاتییان دەبینی لە ئێستا و رابردوو لە هەرێم؟\nماجید خەلیل: ئەگەر بەروارد بكەین لە ژیانی هاووڵاتییان پێش 27 ساڵ لەمەوپێش، ئاسایشی كۆمەڵایەتی‌و خۆراك‌و تەندروستی‌و رێگاوبان‌و جلوبەرگمان هەبوو، رێساو یاسا بوونی هەبوو، پیاوكوژێك نەیدەتوانی لەنێوشەقامدا بسوڕێتەوە، بەڵام گرفتی ئازادی‌و دۆزی نەتەوەیمان هەبوو، بەڵام ئێستا گرفتە نەتەوەیی‌و ئازادییەكەشمان هەیەو لە رووی خزمەتگوزاریشەوە لە خراپیدا دەژین.\nهەروەها سەرلەبەری دەرمانی وڵاتی ئێمە دەرمانێكی كۆپی كراوەو لەرێگای باندە قاچاخەكانەوە دەهێنرێن، نەوت‌و داهاتی ئێمە لە داهاتی هەرێمێك زیاترە كە بەشێوەیەكی ئاسایی‌و دانپێنراو بفرۆشرێت، لای ئێمە فرۆشتنی بەرهەمەكان وەكو باندو بەقاچاخبردنی كانزا وەكو وڵاتانی ئەمریكای لاتین‌و مەكسیك‌و كۆڵۆمبیایە‌و هەرێمی كوردستان خۆی لە هەڕاجكردنێكی مەترسیداردا دەبینێتەوە.\nجگە لەوەش لەم حاڵەتەدا، نەوەیەكیش هاتوەتە پێشەوە ئەگەر سەیری بكەین تێروانینی دەقیقی تێدا نابینیتەوە كە وەك یەكی لەنێویدا هەبێت، سەیری تۆڕە كۆمەڵایەتییەكان‌و میدیاكانی هەرێم بكە میدیایەكی زەردەو ئاڕاستەكراوە بەئەجێندایەك كە لە ئەجێندایدا ژیانی خەڵك نابینێتەوە، ئەگەر لە دیدێكی زانستیشەوە سەیری واقیعی كۆمەڵگەی كوردی بكەین، دەبینین لە پاشەكشەیەكی یەكجار گەورەدایە لە رووی زمانەوانی‌و تەندروستی‌و سایكۆلۆژی‌و رەشبینی‌و گەشبینی‌و بەخێرایی بەرەو دواوە دەچین.\nخەڵك: بەڵام ئەگەر سەیر بكەین لایەنە سیاسییەكان بانگەشەی جوان دەكەن لە كاتی هەڵبژاردنەكان بۆچی جێبەجێی ناكەن؟\nماجید خەلیل: بانگەشەكانی هەڵبژاردنی ئێمە زیاتر بانگەشەیەكن خۆیان لە دەرهاویشتەیەكی بازاڕاویدا دەبیننەوە، واتە بانگەشەكانیشمان كۆمپانیاكانی دەرەكی دەیبات بەڕێوە، كاتێكیش ئەم كۆمپانیا دەیبات بەڕێوە دور تا نزیك سروشتی پێداویستییەكانی خەڵكی كوردستان لە هەگبەیدا نییە، هێزە باڵا دەستەكانمان كاتێك بانگەشە دەكەن بۆ هەڵبژاردن ئەجێندای خواستەكانی خۆیان لە خواستەكانی خەڵكەوە هەڵنەگۆزیوە زیاتر بانگەشەیەكی مەكراوی‌و پلاندارێژی بۆ خەڵكی بندەستی كوردە سەرلەبەری پارتەكان بەم جۆرە ئاڕاستە كراون.\nتەواوی كارنامەی كاندیدان كاتێك ئێمە دەیخوێنینەوە، هیچكامیان بەڵێنیكی واقیعی لەنێو بانگەشەكانیدا نابینین، كە هەست بەوە بكەیت لە داهاتوودا كار لەسەر ئەو بانگەشەیە دەكەن، بەڵێنی گەورە گەورە كە بە زلهێزێكی گەورەی وڵاتانی پێشكەوتوو جێبەجێ ناكرێت، ئەو هەموو بەڵێنە گەورانەی كە دەیدەن، بانگەشەی هیچ كاندیدێكمان نەبینی كە بانگەشەیەكی واقیعی بێت‌و بەشێوەیەكی ئەكادیمی قسە بكات كە گرفتەكان چارەسەر بكات، هەمووی بەڵێنی چارەسەركردنن.\nئەگەر خوێندنەوەیەك بكەین بۆ سایكۆلۆژیای ئەو كاندیدانەی كە بانگەشەی هەڵبژاردن دەكەن، تێدەگەین هەموویان بەردی گەورەیان هەڵگرتووە كە ناتوانن بیهاوێژن، بۆیە بانگەشەكان زیاتر تەعبیری ئەدەبی‌و راكیشانی دەنگ‌و مەكری كۆمپانیا پارەدارەكانن بۆ بەفریودانی عەقڵی رەشۆكی‌و ساویلكەی خەڵك كە وڵاتی ئێمە زۆرینەی پێكدەهێنێت.\nهەرئەمەشە وایكردووە خەڵك گەشبین نەبێت بە هەڵبژاردنەكان، چونكە ئەو هێزە سیاسییەی دەچێتە نێو هەڵبژاردنێكەوە تەنها شتێك كە سوكایەتی پێدەكات خودی هەڵبژاردنەو خۆشی سوكایەتی پێدەكات، ئەو كەسەی كە دەچێتە پەرلەمان تەنها شتێك كە لە میزاجیدا شوێنی نابێتەوە بابەتی پەرلەمانەو ئیمانیشی پێی نییە، لە كۆی ئەمانە تێدەگەین كە بەهایەك بۆ بەشداری سیاسی لە وڵاتی ئێمەدا شوێنی نابێتەوەو بەشداری لە سیاسەتی وڵاتی ئێمەدا ستراتیژ نییە، بەڵكو تاكتیكێكە بۆ ململانێ‌و شكاندنی هێزەكانیتر، تاكتیكە بۆ دەستبەسەراگرتنی بیرە نەوتی زیاترو قۆرخكردنی ئابووری‌و خۆنزیكردنەوە لە وڵاتێك كە هەژمونی بەسەر تۆدا هەیە.\nخەڵك: دەبێت هاووڵاتیانی هەرێمی كوردستان لەم نێوەندەدا چی بكەن؟\nماجید خەلیل: دەبێت هاووڵاتیانی كوردستان جیاوازی نەكەن لەنێوان هێزەكانی كوردستان‌و بەچاوێك سەیریان بكەن، چونكە هەموویان دەرهاویشتەی یەك ژینگەن.\nدەبێت هاوڵاتیان لەنێو دامەزراوە حزبییەكانی خۆیان هەوڵی ریفۆرم دەستپێبكەن، هیچ هێزێكی سیاسی ناتوانێت ببێتە هێزێكی پێشەنگ تاكو گەندەڵییە ناوخۆییەكانی خۆی چارەسەر نەكات، تاكو شكاندن‌و قۆرخكاری حزبی خۆی چارەسەر نەكات ناتوانێت كۆی پێَكهاتەی كورد هەڵبگرێت، حزبەكانی ئێمە حزبگەلێكن دەبێت خواستی خەڵك دروستیان بكات، نەك جوڵانەوەیەك بن لە ئەنجامی ئەوەی پۆستێكی گەورەت نادەنێ جیابیتەوەو جوڵانەوەیەك دورست بكەیت یان لەبەرئەوەی بنەماڵەیەك قۆرخی حزبێكیان كردووە جیابیتەوەو بە كۆمەڵێك دروشمی جوان كار بۆ خۆت بكەیت.\nلەبەرئەوە دەبێت ریفۆرم لەنێو حزبەكان بكرێت، چونكە هەرێمی كوردستان وەكو تێكڕای رۆژهەڵاتی ناوەڕاست دەتوانێت ژیانی سیاسی خەڵك ئاڕاستە بكات، تا ئێستا كاندیدبوونی كەسانی سەربەخۆو هێزی كەسی‌و جوڵانەوەی تەكنۆكرات لە هەرێم نەبوەتە مۆدیلێك، لەبەرئەوە دەبێت پشتبەستوبین بە حزب بۆ چاكسازی، دەبێت پێكهاتەی حزبەكان چارەسەر بكەین‌و ئایدۆلۆژی بیرنەكەنەوە، چونكە ئەگەر بەو شێوەیە بیریان كردەوە ناتوانن چارسەری كێشەكان بكەن، ئایدۆلۆژی روحی حزبەكانی ئێمەش كوشتووە.\nلەدوای بەهاری عەرەبی، خواستی خەڵك ئایدۆلۆژیا رۆڵی نەبوو، جاران خۆپشاندانەكانی وڵاتانی عەرەبی داوای وڵاتی ئیسلامییان دەكرد هەندێكیان، بەڵام ئێستا داوای كارو نان‌و ئاو دەكەن.\nلەبەرئەوە لە وڵاتی ئێمەشدا گەیشتوینەتە قۆناغێك كە ئیدی قۆناغی ململانێی سیكۆلاریزم‌و ئیسلامی نەما ململانێی راستڕەو چەپڕەو نەما، ئایدۆلۆژیا ئەرزشێكی نەماوە، دەبێت لایەنەكان پڕۆژە پێشكەش بكەن بۆ هەرزانی‌و خزمەتگوزاری‌و ئاشتكردنەوەی خەڵك.\nپێویستە هێزە سیاسییەكان بیر لە خزمەتگوزاری بكەنەوەو ئیدی دروشمی كوردایەتی‌و نەتەوەیی‌و ئایینی‌و دروشمی سیكۆلاریزم بوون‌و رۆشنگەری نەفرۆشن بە خەڵك، چونكە خەڵك پێویستی بە خزمەتگوزارییە، لە كۆمەڵگەیەكی تەندروستدا دەتوانرێت جوڵانەوەیەكی تەندروست بێتە بەرهەم، كۆمەڵگەی ئێمە كۆمەڵگەیەكی نەخۆشە لە رووی سایكۆلوجی‌و بایۆلۆجییەوە، كۆمەڵگەیەكی بریندارە نەخۆشی روحی تەنیوە، ئامادەیی لە پەروەردەییەكی تەندروستدا نییە.\nكەمئەندامان: وەزارەتی كارو كاروباری كۆمەڵایەتی بووەتە بارگرانی\nماڵداری16 خولەک پێش ئێستا


کاریگه‌ریی نێگه‌تیڤی کێشه‌کانی باشووری کوردستان له‌سه‌ر به‌شه‌کانی دیکه‌ی کوردستان\n13:54 - 14 خەرمانان 2715\nدامەزرانی حکوومەتی هه‌رێمی کوردستان خاڵێکی وه‌رچه‌رخانی گرینگ بۆ بزووتنه‌وه‌ی رزگاری‌خوازیی کورد به‌گشتی و باشووری کوردستان به‌تایبه‌تییه، گه‌شه‌سه‌ندن و هاتنه‌ئارای پرسەکانی نه‌ته‌وه‌ی کورد له‌کۆڕ وکۆمه‌ڵ و کۆبوونه‌وه‌نێوده‌وڵه‌تییه‌کاندا، کاتێک بوو به‌چه‌مکی گشتی که‌کاربه‌ده‌ستانی هه‌رێمی کوردستان له‌کۆڕ و کۆبوونه‌وه‌کاندا ده‌رکه‌وتن و به‌جلوبه‌رگی کوردی و ئاڵای کوردستانه‌وه،بوونی کوردیان سه‌لماند. به‌رزبوونه‌وه‌ی ده‌نگی کوردیش له‌به‌شه‌کانی دیکه‌ی کوردستان وه‌ک باکوور و رۆژئاوا و له‌م دوایی‌یانه‌ش‌دا و بۆ جارێکی دیکه‌رۆژهه‌ڵاتی کوردستان، دابه‌شکرانی کوردستانیان بێ‌تاقه‌ت کرد.\nدوژمنانی کورد له‌هه‌موو بواره‌کاندا له‌هه‌وڵی تێکدانی بارودۆخی کورد به‌گشتی و هه‌رێمی کوردستاندا بوون. کێشه‌و ئاڵوزیی حیزبه‌سیاسییه‌کان، سه‌ره‌ڕای ئه‌وی‌که‌له‌بواری دێموکراسی و ره‌هه‌ندی فره‌حیزبی، کاریگه‌ریی باشی بۆ داهاتووی پرۆسه‌ی دێموکراسی له کوردستان هه‌یه و پێش به‌هه‌ر چه‌شنه‌پاوانخوازییه‌ک ده‌گرێ، به‌ڵام به‌هه‌موو پێوه‌رێک بارودۆخی کۆمه‌ڵایه‌تیی کوردستان له‌ئاستی قه‌بووڵکردنی دێموکراسی به‌واتای راسته‌قینه‌ی خۆیدا نییه. ده‌بێ بوار بۆ فه‌رهه‌نگی‌کردنی دێموکراسی له‌قوتابخانه‌وه‌هه‌تا زانکۆکان بڕه‌خسێ. له‌بارودۆخی ئێستادا پێویسته‌سیاسه‌تڤانانی کورد له‌بواری سیاسییه‌وه‌کێشه‌کان چاره‌سه‌ر بکه‌ن، هه‌تاکوو نه‌گاته‌ئاستی ئاڵۆزی و دوڕدونگی. دوژمنانی گه‌لی کورد وه‌کوو ده‌بینن هه‌لپه‌رستانه‌له‌رێگای جۆراوجۆره‌وه‌کێشه‌کان ئاڵۆزتر ده‌که‌ن.\nشانازیی هه‌رێمی کوردستان کاتێک خۆی نواند، پێشمه‌رگه‌کانی ئه‌م هه‌رێمه‌له‌گه‌ڵ ئه‌وه‌ی که‌خۆیان له‌شه‌ڕی داعشدا سه‌رقاڵ بوون، فیداکارانه‌چوونه‌شه‌ڕی ئه‌و گرووپه‌تیرۆریستییه‌له‌رۆژئاوای کوردستان و ده‌روازه‌ی تێکشکانی داعشیان له‌و به‌شه‌دا کرده‌وه‌که‌هه‌نووکه‌ش له‌حاڵی تێکشکانی داعشی تاریکی و نه‌زانی‌دا، شه‌ڕڤانانی ئه‌و به‌شه‌ی کوردستان فیداکارانه‌به‌رده‌وامن.\nپه‌لاماری داعش بۆسه‌ر هه‌رێمی کوردستان، ئاماده‌بوونی پێشمه‌رگه، گه‌ریلا و شه‌ڕڤان، بۆ به‌رگری له‌کوردستان، خاڵێکی دیکه‌ی به‌هێزی کورد له‌مێژووی بزووتنه‌وه‌ی کورددا بوو و هه‌ر له‌و کاته‌دا ناڕه‌زایه‌تیی ئێران بۆ به‌شداریی پێشمه‌رگه‌ی حیزبی دێموکراتی کوردستانی ئێران له‌شه‌ڕی داعشدا، لێکه‌وته‌وه. هێرشی تورکیه‌بۆسه‌ر گه‌ریلاکان له قه‌ندیل و بڕینی قووتی خه‌ڵک له‌لایه‌ن حکوومه‌تی ناوه‌ندیی عێراقی فیدراڵەوە، کۆمه‌ڵێک کێشه‌و ناڕه‌زایه‌تیی بۆ لاوازی کردنی گه‌لی کورد له‌هه‌موو پارچه‌کانی کوردستانه. حوزووری پێشمه‌رگه‌له‌سنوور و نێوخۆی رۆژهه‌ڵاتی کوردستان مه‌ترسیی خستووه‌ته‌نێو کاربه‌ده‌ستانی ئاخووندیی کۆماری ئیسلامی و له‌هه‌موو بواره‌کاندا له‌فیکری تێکدانی بارودۆخی کوردستانن، ته‌نانه‌ت له‌سنووری رۆژهه‌ڵات به‌ره‌و باشووریش سنووریان به‌زاند. هه‌ر بۆیه‌ده‌ر و جیرانی کورد که کوردیان به چوار پارچه‌کرد، دۆستی کورد نین، پێویسته‌ئامۆژگاری و هاوکارییه‌کانیان، دۆستانه‌چاوی لێ نه‌کرێ و هه‌ڵسوکه‌وته‌کانیان له‌ژێر چاودێریی سیاسیی کورددا بن. ئه‌وان له‌هه‌موو ده‌رفه‌تێکدا تێده‌کۆشن، گورزی سه‌ربازی له‌کورد بوه‌شێنن و به‌ناوی هاوکارییه‌وه، نێوماڵی کورد تێک بده‌ن.\nهه‌ر بۆیه‌هه‌رچه‌شنه‌ئاڵۆزی و تێکچوونێک له‌هه‌رێمی کوردستانی باشوور، شوێندانه‌ریی نێگه‌تیڤی بۆسه‌ر کورد له‌هه‌موو به‌شه‌کانی کوردستاندا ده‌بێ و یه‌کگرتوویی سیاسیی کورد له‌هه‌لومه‌رجی هه‌نووکه‌ییدا، ده‌توانێ په‌لاماری نیزامی و پیلانه‌کانی دوژمنانی کورد پووچه‌ڵ بکاته‌وه، جارێکی دیکه‌یه‌کڕیزیی کورد وه‌کوو هه‌وێنێک ئارامی و سه‌قامگیریی کوردستان ده‌سته‌به‌ر ده‌کات و خه‌ڵک له‌مه‌ترسیی کۆچبه‌ری رزگاری ده‌بێ.\nمه‌ترسیی داگیرکه‌رانی کوردستان بۆ تێکچوونی ده‌سه‌ڵاتی دیکتاتۆریی خۆیان له‌م هه‌لومه‌رجه‌دا خۆ ده‌نوێنێ و ئه‌وه‌ش روون و ئاشکرایه،سه‌قامگیری له‌رۆژهه‌ڵاتی نێوه‌ڕاست، به‌بوونی کورد و ده‌سته‌به‌رکردنی مافه سیاسی و نه‌ته‌وایه‌تییه‌کانی له‌هه‌ر چوار به‌شی کوردستاندا به‌ستراوه‌ته‌وه. به‌تایبه‌ت کۆماری ئیسلامیی ئێران پاش به‌ناو رێککه‌وتن له‌گه‌ڵ رۆژئاوا له‌پێوه‌ندی له‌گه‌ڵ بەرنامە ناوکییەکەی، پێی وایه‌کێشه‌نێوخۆیی‌یه‌کانی و گرفتی کۆمه‌ڵانی خه‌ڵک کۆتایی پێ دێت و ئێران وه‌کوو دوورگه‌یه‌کی ئارام له‌بیروڕای گشتیدا نیشان ده‌دات و سه‌رنجیان بیروڕای گشتی بۆ بووژانه‌وه‌ی بازرگانی بۆلای خۆی راده‌کێشێ. پێشمه‌رگه‌ی رۆژهه‌ڵات ده‌نگی خۆی به‌رز کردووه‌ته‌وه‌و ئه‌و به‌ناو ئارامی و سه‌قامگیرییه‌تێک ده‌شکینێ و ده‌رفه‌تی پیلانگێڕییه‌کانی کۆماری ئیسلامی بۆ تیکدانی بارودۆخی به‌شه‌کانی دیکه‌ی کوردستان، ده‌کاته‌بڵقی سه‌ر ئاو. به‌پشت به‌ستن به‌کۆمه‌ڵانی خه‌ڵکی کوردستان به‌تایبه‌ت کچان و کوڕانی کوردستانی، ریزه‌کانی خۆیان پته‌وتر ده‌که‌ن بۆ به‌ربه‌ره‌کانێی زیاتر و به‌ره‌و رزگاریی کوردستان هه‌نگاوه‌کان توند ده‌که‌نه‌وه.\nره‌مزی سه‌رکه‌وتوویی کورد له‌گره‌وی یه‌کبوون و یه‌کده‌نگیی هه‌موو به‌شه‌کانی کوردستانه‌به‌هه‌موو جیاوازییه‌کان و زۆریی بۆچوونه‌سیاسی و سه‌لیقه‌یی‌یه‌کانه‌وه.


besansor - وه‌ڵامی حدکا به رێکخه‌رانی که‌مپه‌ینی یه‌كگرتنی دێموکراته‌کان\nوه‌ڵامی حدکا به رێکخه‌رانی که‌مپه‌ینی یه‌كگرتنی دێموکراته‌کان\n2010 03 13 - 14:32\nراگه‌یه‌ندراوی حیزبی دێموكراتی كوردستانی ئێران،كۆمیته‌ی كار وباری ده‌ره‌وه‌ی وڵات\nبۆ ئاگاداریی هه‌موو لایه‌ك به‌تایبه‌تی ئه‌ندامان‌و لایه‌نگرانی حیزبی دێموكراتی كوردستانی ئێران راده‌گه‌یه‌نین كه: له ماوه‌ی یه‌ك مانگی رابردوودا چه‌ند كه‌س له ئه‌ندامانی حیزب له ده‌ره‌وه‌ی وڵات له‌گه‌ڵ ئه‌وه‌ی باش ئاگاداری مافی ئه‌ندام‌و ئووسووڵه ته‌شكیلاتی‌یه‌كانی حیزب‌و ده‌ره‌تانی راده‌ربڕین له نێوخۆی حیزبدا بوون، ده‌ستیان به بڵاوكردنه‌وه‌ی بابه‌تێك‌و واژۆ كۆكردنه‌وه له رێگای سایته‌كانه‌وه كرد. به‌تایبه‌تی له رێگای سایتێكه‌وه كه هه‌ر له سه‌ره‌تای دامه‌زرانیه‌وه ئه‌ركی دژایه‌تیی له‌گه‌ڵ حیزبی دێموكراتی كوردستانی ئێرانی پێ ئه‌سپێردراوه‌و به‌رده‌وام ئه‌و ئه‌ركه به‌ڕێوه ده‌با. له ره‌وتی ئه‌و كاره‌دا ژماره‌یه‌ك له كورده‌كانی كوردستانی ئێران نیشته‌جێی ده‌ره‌وه‌ی وڵاتیش ئه‌م نووسراوه‌یان واژۆ كرد، بێ ئه‌وه‌ی مه‌به‌ستێكی به ته‌واوی روون ده‌ر ببڕن. به‌و حاڵه‌ش بۆ رێزدانان بۆ بۆچوونی ئه‌م ژماره‌یه له‌و هاونیشتمانه به‌ڕێزانه‌و له چوارچێوه‌ی سه‌رنجدان به داوا ناڕوونه‌كه‌یان، راده‌گه‌یه‌نین كه:\n1- له پشت ئه‌م داوایانه كه له جێدا ڕه‌وا‌و به‌جێن، به‌ڵام له ژێر په‌رده‌ی دڵسۆزی‌و لایه‌نگری له دیالۆگ‌و ئاشتی‌دا باس كراون، ده‌ست‌و پلانی جه‌معێك ده‌بیندرێ كه به مه‌به‌ستی گه‌یشتن به به‌رژه‌وه‌ندی‌یه تایبه‌تی‌یه‌كانیان له رێكه‌وتی 15/9/1385 له حیزبی دێموكراتی كوردستانی ئێران جیا بوونه‌وه‌و ئێستاش ئه‌و هه‌وڵانه بۆ پێكهێنانی دوو ده‌سته‌یی به شیوه‌یه‌كی دیكه له ناو ریزه‌كانی حیزبدا ده‌ده‌ن، بۆیه ناكرێ به جیدی بگیرێن.\n2ـ حیزبی دێموكراتی كوردسانی ئێران له سه‌ره‌تای جیابوونه‌وه‌ی ئه‌م جه‌معه‌دا رایگه‌یاند كه هیچكام له‌و كادر‌و پێشمه‌رگانه‌ی كه به هه‌ر هۆیه‌ك له‌گه‌ڵ ئه‌م گرووپه كه‌وتوون، له لایه‌ن حیزبه‌وه ده‌رنه‌كراون، بۆیه ده‌توانن بگه‌ڕێنه‌وه نێو ریزه‌كانی حیزب، هه‌روه‌ك ئه‌وانه‌ی كه تا ئێستا گه‌ڕاونه‌وه‌و رێزیان لـێ گیراوه‌و كاریان بۆ دیاری كراوه. جیا له‌وه هه‌ر ئه‌وكات حیزب رایگه‌یاند كه ئه‌گه‌ر ئه‌و ژماره‌یه له كادر‌و پێشمه‌رگه‌كان كه جیابوونه‌وه‌ی خۆیان له حیزب راگه‌یاندووه، ناوێكی دیكه جیا له‌وه‌ی ئێستا له سه‌ر خۆیان داناوه، دیاری بكه‌ن، حیزبی دێموكراتی كوردستانی ئێران ئاماده ده‌بێ پێوه‌ندیی دۆستانه‌یان له‌گه‌ڵ دابمه‌زرێنێ‌و له هه‌موو بواره‌كاندا وتوێژیان له‌گه‌ڵ بكا. ئه‌و بۆچوونه‌ی حیزبی دێموكرات ئێستاش له جێگای خۆیه‌تی‌و گۆڕانی به سه‌ردا نه‌هاتووه.\nبۆیه به ره‌وای ده‌زانین كه داوا بكه‌ین ئه‌وانه‌ی ئه‌و بانگه‌وازه‌یان واژۆ كردووه، رووی داواكه‌یان له‌و جه‌معه بكه‌ن كه ئه‌و كۆسپه‌یان به ئه‌نقه‌ست خستۆته سه‌ر رێگای نزیكبوونه‌وه‌و كرانه‌وه‌ی ده‌رگای وتووێژ.\nئه‌گه‌ر ئه‌و جه‌معه به‌ڕاستی باوه‌ڕیان به‌م جۆره هه‌وڵ‌و هه‌ست جووڵاندنه هه‌یه‌و مه‌به‌ستیان پروپاگانده نیه، با ئه‌و كۆسپه‌ی كه خوڵقاوی ده‌ستی خۆیانه لا ببه‌ن‌و رێگا بۆ دیالۆگ‌و لێك نیزیكبوونه‌وه خۆش بكه‌ن كه باسی لـێ ده‌كه‌ن.\n3ـ ئه‌وه‌ی پێوه‌ندیی به‌م چه‌ند ئه‌ندامه‌ی حیزبه‌وه هه‌یه كه ئه‌م بانگه‌وازه‌یان واژۆ كردووه، پێویسته بڵێین كه هه‌ر داوایه‌ك‌و پێشنیارێكی ئه‌ندامی حیزب ئه‌گه‌ر راسته‌وخۆ بۆ ئۆرگانی پێوه‌ندیداری حیزب به‌تایبه‌تی رێبه‌رایه‌تیی حیزب نه‌نێردرێ، حیزب به ئه‌ركی خۆی نازانێ وه‌ڵامی ئه‌و نووسراوانه بداته‌وه كه له ماڵپه‌ڕه‌كان یان باقیی راگه‌یه‌نه گشتی‌یه‌كان، ئه‌ویش زۆرتر به مه‌به‌ستی پڕوپاگه‌نده‌و چه‌واشه‌كاری بڵاو ده‌بنه‌وه. بۆیه پێویسته ئه‌ندامان‌و لایه‌نگرانی حیزب هه‌ر چه‌شنه بۆچوون‌و پێشنیارێكی خۆیان له رێگای ئۆرگانه پێوه‌ندیداره‌كانه‌وه بنێرن بۆ ئه‌وه‌ی وه‌ك هه‌میشه وه‌ڵام وه‌ربگرنه‌وه.\nداواكاری له غه‌یری ئه‌و شێوه‌یه‌دا له چوارچێوه‌ی ئاییننامه‌و ئووسووڵه ته‌شكیلاتی‌یه‌كان‌و پرنسیپه‌كانی حیزبدا ناگونجێ‌و چاوه‌ڕوانی وه‌ڵامدانه‌وه‌شیان لـێ ناكرێ.\nهیوادارین ئه‌و به‌ڕێزانه به هه‌ست به به‌رپرسایه‌تی‌و له‌به‌رچاوگرتنی راستی‌یه‌كان‌و به‌رژه‌وه‌ندیی جووڵانه‌وه‌و به دوور له ئیحساسات له‌گه‌ڵ ئه‌و مه‌سه‌له‌یه هه‌ڵسوكه‌وت بكه‌ن.\nحیزبی دێموكراتی كوردستانی ئێران\nكۆمیته‌ی كاروباری ده‌ره‌وه‌ی وڵات


کاوش - وضیت دریاچە ارومیە مهمان برنامە :جهانگیر لقایی و شهرام میری\nکاوش - ویژە برنامە شهادت دکتر قاسملو قسمت ٤ مهمان برنامە : د. عزالدین مصطفی رسول 14 / 7 / 2013 کاوش - ویژە برنامە شهادت دکتر قاسملو قسمت ٣ مهمان برنامە : د. محمودعثمان 12 / 7 / 2013 کاوش - ویژە برنامە شهادت دکتر قاسملو قسمت ٢ مهمان برنامە : د. رحیم سوفی 11 / 7 / 2013 کاوش - ویژە برنامە شهادت دکتر قاسملو قسمت 1 مهمان برنامە : د. جمشید حیدری 10 / 7 / 2013 کاوش - اقتصاد ایران پس از انتخابات ریاست جمهوری مهمان برنامە : د.جمشید اسدی 29 / 6 / 2013


پارتی و گۆڕان کاردەکەن بۆ کاراکردنەوەی سەرۆکایەتیی هەرێم بە هەموو دەسەڵاتەکانییەوە\nلۆگۆی سەرۆکایەتی هەرێم\n1695 جار خوێندراوەتەوە\nپارتی دەیەوێت پێش پێکهێنانی کابینەی نوێی حکومەتی هەرێم، لە ڕێگەی ئەو پرۆژە یاسایەی کە ئامادەی کردووە، سەرۆکایەتیی هەرێم کارابکاتەوە و سەرۆکێکی نوێ بۆ هەرێمی کوردستان هەڵبژێرێت.\nهاوکات محەمەد تۆفیق رەحیم ئەندامى خانەى راپەڕاندنى گۆڕان رایگەیاند، دەبێت سەرۆکایەتى هەرێم کارابکرێتەوە، چونکە بێ ئەوە حکومەت پێکنایەت.\nباسی لەوەشکردووە، فراکسیۆنى گۆڕان لە هەموو دانیشتنەکاندا ئامادەبوون و دەبێت لە پرسی کاراکردنەوەى سەرۆکایەتى هەرێمیشدا بەشداربن.\nئەگەر لە خولی پێشووی پەرلەمانی کوردستاندا، پرسی سەرۆکایەتی هەرێم پەیوەندییەکانی پارتی و گۆڕانی بەرەو خراپترین ئاست بردبێت و بوبێتە هۆی پەکخستنی پەرلەمان بۆ ماوەی دوو ساڵ، ئەوا لەم خولەدا بە پێچەوانەوە هەموارکردنەوەی یاسای سەرۆکایەتی هەرێم و کاراکردنەوەی ئەو دەزگایە، یەکێکە لەو خاڵە هاوبەشانەی پارتی و گۆران بە هاوتەریبیی کاری لەسەر دەکەن و رێککەوتنیان لەسەر ئەو پرسە هەیە، پرسێک کە پێشتر پڕۆژەی پارتی بووە، نەوشیروان موستەفا رێکخەری پێشوی بزوتنەوەی گۆڕان دژی بووە و لەگەڵ ئەوەدا بوو پۆستی سەرۆکی هەرێم تەشریفاتیی بێت وهاوشێوەی بەغدا لەناو پەرلەمانەوە هەڵبژێردرێت.\nئەم لێدوانەش بووە هەوێنی قسەیەکی جێگری سەرۆکی فراکسیۆنی نەوەی نوێ کە باسی ئەو پرۆژەیەی نەوشیروان موستەفا کرد و، هەڵوێستی فراکسیۆنەکەشی راگەیاند، بەوەی رەشنوسی پڕۆژە یاسایەکیان ئامادەیە، بۆ هەڵبژاردنی سەرۆکی هەرێم لەناو پەرلەماندا، کە تیایدا باس لەوە کراوە ئەگەر سەرۆکی هەرێم لەناو پەرلەماندا هەڵبژێردرێت ئەوا دەبێت دەسەڵاتەکانی ڕەمزی بن هاوشێوەی بەغدا.\nئاماژە بەوەشدەکات، لە خولی پێشوو چوار لایەنی هەرێم پڕۆژە یاسایەکیان بۆ هەڵبژاردنی سەرۆکی هەرێم لە پەرلەمانەوە ئامادەکرد.\nلەئێستادا باس لەوە دەکرێت ئەگەر سیستمی حکومڕانیی لە هەرێم بکرێتە پەرلەمانیی بەهەمان دەسەڵاتەکانی ئێستای سەرۆکایەتی هەرێمەوە، ئەوا ناتوانرێت پێی بوترێت سیستمی پەرلەمانیی، چونکە بەم جۆرەی ئێستا پەرلەمان ناتوانێت لێپرسینەوە لە سەرۆکی هەرێم بکات.\n"گۆڕان" فەشەلی هێنا، یان لە نسکۆی کاتییدایە؟


هەڵبژاردنی گشتی بۆ ئەنجومەنی نوێنەرانی عێراق دەستیپێکرد.. بە وێنە - RojNews\nهەڵبژاردنی گشتی بۆ ئەنجومەنی نوێنەرانی عێراق دەستیپێکرد.. بە وێنە\nلە عێراق و هەرێمی کوردستان، هەڵبژاردنی گشتی بۆ خولی چوارەمی ئەنجومەنی نوێنەرانی عێراق دەستیپێکرد و هاوڵاتیان ڕوویان لە بنکەکانی دەنگدان کرد.\nکاتژمێر ٠٧:٠٠ی بەیانی ئەمڕۆ، دەنگدانی گشتیی ئەنجومەنی نوێنەرانی عێراق، لە عێراق و هەرێمی کوردستان دەستیپێکرد.\nلەم هەڵبژاردنەدا، ٢٤ ملیۆن و ٣٤٩ هەزار و ٣٥٧ کەس مافی دەنگدانیان هەیە لە سەرتاسەری عێراقدا، لەو ژمارەیەش، ٣ ملیۆن و ١٤٤ هەزاریان دەکەوێتە هه‌ر سێ پارێزگای دهۆک و هه‌ولێر و سلێمانی لە هەرێمی کوردستان.\nبۆ بەڕێوەچوونی هەڵبژاردنەکە، ٥٥ هەزار و ٣٢٣ بنکەی دەنگدان لە سەرتاسەری عێراق کراوەتەوە، لە کۆی ئەو بنکانەش، ١٣٣ هەزار و ٤١٥ کەس وەکو نوێنەری هێزە سیاسییەکان، ٧٤ هەزار و ٦٤٦ چاودێری ناوخۆ، ٩٦٣ چاودێری دەرەکی، ٣٢٩ ڕۆژنامەنووسی دەرەکی چاودێریی بەڕێوەچوونی پرۆسەکە دەکەن.\n٨٨ حزب و هاوپەیمانیی لە هەڵبژاردنەکەدا بەشدارن، شەش هەزار و ٩٠٤ کەس کاندیدن، ئەم کاندیدانە کێبڕکێ بۆ بەدەستهێنانی ٣٢٩ کورسیی ئەنجومەنی نوێنەرانی عێراق دەکەن.\nله هه‌رێمی کوردستاندا که پارێزگاکانی هه‌ولێر و دهۆک و سلێمانی ده‌گرێته‌وه و پارێزگای هەڵەبجەش لەسەر پارێزگای سلێمانی ئەژمارکراوە، ٥٠٣ کاندید هه‌یه له‌سه‌ر لیستی ٢٥ قه‌واره‌ی سیاسیی خۆیان کاندید کردووه بۆ کێبڕکێ له‌سه‌ر ٤٦ کورسی ئه‌نجومه‌نی نوێنه‌رانی عێراق، کە دوو کورسیی بە پێی سیستمی کۆتا بۆ کریستیانه‌کان دەبێت، یه‌کێکیان له هه‌ولێر و ئەوەی دیکەیان لە پارێزگای دهۆک.\nچوار هەزار ڕاگەیاندنکار لە کەناڵ و ئاژانسە جۆراوجۆرە ناوخۆیی و جیهانییەکانەوە، ڕووماڵی پرۆسەکە دەکەن.\nبەو پێیەی کە هەژمارکردنی دەنگەکان بە شێوازی ئەلەکترۆنییە، چاوەڕوان دەکرێت هەر ئەمڕۆ ئەنجامە بەراییەکانی دەنگدان ڕابگەیەندرێت.\nئەمە لەکاتێکدایە، ڕۆژی پێنجشەممەی ڕابردووش، دەنگدانی تایبەت بۆ ئەنجومەنی نوێنەرانی عێراق لە عێراق و هەرێمی کوردستان بەڕێوەچوو.


حکومەت بڕیاری لەسەر بودجەیەکی تایبەت بۆ قەزای سۆران دا\nمه‌سرور بارزانی، سه‌رۆكی حكومه‌تی هه‌رێمی كوردستان، بودجه‌یه‌كی تایبه‌تی بۆ قه‌زای سۆران ته‌رخانكرد بۆ بەرەنگاربوونەوەی پەتای کۆرۆنا لە قەزاكە دا.\nلە ڕاگەیاندراوێكدا كە ئەمڕۆ 4ی تشرینی دووەم بڵاویكردووەتەوە، وه‌زاره‌تی ته‌ندروستیی حكومه‌تی هه‌رێمی كوردستان ئاشكرایكرد، “لە بەردەوامیی پشتیوانییه‌كانی حکومەتی هەرێمی کوردستان بۆ بەرەنگاربوونەوەی نەخۆشی ڤایرۆسی کۆرۆنا، بە فەرمانی مەسرور بارزانی، سەرۆکی حکومەتی هەرێمی کوردستان بڕیاری خەرجکردنی بڕی (331.200.000) سێ سەد و سی و یەک ملیۆن و دووسەد هەزار دینار درا بۆ دروستکردن و دابینکردنی کارگەی بەرهەمهێنانی ئۆکسجین لە قەزای سۆران.”\nبە گوێرەی ڕاگەیاندراوەكەی وەزارەتی تەندروستی، ئەو بڕیارە بەشێكە “لە پێداویستییە گرنگەکانی بەرەنگاربوونەوە و چارەسەری نەخۆشانی کۆرۆنا لە هەرێمی کوردستان”دا.\nتوشبوونەكەی فریای نەكەوت.. ترەمپ بەرامبەر بایدن پاشەكشەی كرد\nپەیامی مەسرور بارزانی و لاهور شێخ جەنگی بەبۆنەی پەسەندكردنی بودجەوە\nهەریەك لە سەرۆكی حكومەتی هەرێم و هاوسەرۆكی یەكێتی بەبۆنەی پەسەندكردنی بودجەوە پەیامیان بڵاوكردەوە. مەسرور بارزانی، سەرۆكی حكومەتی هەرێمی…\nوتەبێژی حکومەتی هەرێم: زیاتر لە 10 قاچاخچی دەستگیرکراون\nوتەبێژی حکومەتی هەرێم لەکاتی گەڕانەوەی کۆچبەرانی کورد لە بیلاڕوسیاوە بۆ هەرێمی کوردستان ڕایگەیاند، لەسەر بەقاچاخبردنی هاوڵاتییان زیاتر لە…\nدژەتیرۆر دەستگیرکردنی دوو تیرۆرست ڕادەگەیەنێت\nبەڕێوەبەرایەتیی دژەتیرۆر دەستگیرکردنی دوو تیرۆرست ڕادەگەیەنێت كه دەستیان هەبووە لە چەندین کردەوەی تیرۆرستیدا لە سنووری کەرکوک و چیای…


ماڵپەری فیردەوس | حوکمی نوێژ کردن لە حەمام ؟ ئایا نوێژی بەتالە ؟\nسەردێری پرسیار:حوکمی نوێژ کردن لە حەمام ؟ ئایا نوێژی بەتالە ؟\nبەرواری دانان :2019-10-22 کۆدی پرسیار:1558\nپرسیار : حوکمی نوێژ کردن لە حەمام ؟ ئایا نوێژی بەتالە ؟\nوەڵام : زۆربەی زانایان بۆ ئەوە چوون نوێژ کردن لە حەمام مەکروھە و بەتال نییە ، بەڵام ھەندێکیان دەڵێن ئەگەر شوێنەکە پاک بێت چڵکاوی لێ نەبێت دروستە بێ کەڕاھەت ، کە ئەمە وتەی حەنەفی و مالکی و شافعی و وتەیەکە لە وتەکای ئەحمەد ، بەڵگە :\n(١) عمومی وتەی پێغەمبەر درود و سەلامی خوای لێ بێت : (( جُعِلتْ لي الأرضُ مسجدًا وطَهورا )) رواه البخاري (٣٣٥)، مسلم (٥٢١) ، من حديث جابر بن عبد الله رضي الله عنهما.\nئەم فەرموودەیە عامە ، حەمام و ھەر شوێنێکی تری پاک دەخل دەبێت .\nابن عثیمین ڕەحمەتی خوای لێ بێت دەفەرمووێت : (( ڕێگری کراوە لە نوێژ کردن لە حەمام و نوێژی تێیدا دروست نییە ، لەبەر وتەی : " والحمام " ، شوێنی حاجەت کردن لەپێشترە دروست نەبێت ، چونکە پیسترە ، ھەتا ئەگەر ئاودەست گەورە بێت و لایەکی پاک بێت ، میز و پیسایی پێ نەگات ، نوێژ تێیدا دروست نییە ، چونکە ئەگەر نوێژ دروست نەبێت لە حەمام ئەوە لەم شوێنە لەپێشترە دروست نەبێت .\nبەھەر حاڵ سێ شوێن ھەن نوێژ تێیدا دروست نییە : گۆڕستان و حەمام و ئاودەست ، ئەوانەی تر دواتر باسی دەکەین بە ئیزنی خوا . )) فتح ذي الجلال والإكرام (٢ /٣١٥-٣١٦) .\nعبدالله بن عبدالرحمان آل بسام خوا بیپارێزێت دەفەرمووێت : (( دروست نییە نوێژ لە حەمام بکرێت ، ئەو شوێنەیە کە مرۆڤ خۆی تێیدا دەشوات بە ئاوی گەرم ، عیلەتی ڕێگری کردن بە مرفوعی ھاتووە : " الحمام بیت الشیطان " ، حەمام لەو شوێنانەیە کە عەورەتی تێیدا بەدیار دەکەوێت ، وە تێکەڵی تێیدا دەبینرێت ، کەواتە شوێنی شەیتانەکانە بانگی بۆی دەکەن . )) توضیح الأحکام (١٩/٢) .


هه‌رێمه کوردیـیه‌کان, ٣٠ ی مانگی یازده ٢٠١٥\nحەشدى شەعبى ئامادە نیـیە گوندى بەشیر بۆ پێشمەرگە جێبهێڵێت هەتا پێشمەرگە بە هاوكارى فڕۆكەكانى هاوپەیمانان كۆنترۆڵى بكات و بەرپرسانى كەركوكیش دەڵێن بەشیر مەترسى لەسەر شارى كەركوک دروستكردووە و پێویستى بە كۆنترۆڵكردن هەیە\nشەڕی قورس لە نزیک عەفرین هەڵگیرساوە و گوندێـک لە دەستی بەرەی نوسرە ڕزگاردەکرێت\nلە ماوەی دوو ڕۆژی ڕابردوو شەڕی قورس لە نزیک سنووری عەفرین هەڵگیرساوە و ڕۆژی یەکشەممە گوندی مریەمینی سەر بە عەفرین بووە مەیدانی شەڕ و گروپـێـکی جەیش ئەلسواری ئۆپـۆزسیۆنی سوریا لایەن چەکدارانی بەرەی نوسرە و ئەحرار ئەلشام لەوێ گەمارۆدران\nدکتۆر سەلام عەبدولکەریم: تەقینەوەکان و کوشتنەکان و ڕەفتارەکانی تری ئاکەپە هەوڵن بۆ سنوردارکردنی هەدەپە\nتاهیر ئەڵچی لە کاتێکدا داوای کۆتاییهێنانی توندوتیژی دەکرد لە نێوان دەوڵەتی تورکیا و سەرهەڵداوانی کورد لە وڵاتەکەدا، تەقەی لێدەکرێت و دەکوژرێت.\nحكومەتى عێراق بەڕێوەبەرى پۆلیسى كەركوک لادەبات و موچەى 11 هەزار پۆلیسیش رادەگرێت\nحكومەتى عێراق بەڕێوەبەرى پۆلیسى كەركوكى لە پۆستەكەى لابرد و ئیدارەى كەركوكیش جێبەجێكردنى بڕیارەكەى ڕەتكردووەتەوە، بۆیە حكومەتى عێراق لە بەرامبەردا موچەى 11 هەزار پۆلیسى كەركوكى راگرتووە\nکوژرانی تاهیر ئەڵچی کاردانەوەی لێدەکەوێتەوە\nڕێبەرانی تورکیا پەیمانی لێکۆڵینەوەیان داوە لەسەر دۆسێی کوشتنی تاهیر ئەڵچی پارێزەری ناوداری کورد و چالاکوانی مافی مرۆڤ.\nداقوق: ژمارەیەكى زۆر ئاوارە بە تۆمەتى كاركردن بۆ داعش دەستگیركراون\nژمارەیەكى زۆر لەو ئاوارە عەرەبانەى كە ناوچەكانى ژێر دەسەڵاتى داعشیان بەجێهێشتووە و روویان لە سنورى كەركوک و داقوق كردووە، بە تۆمەتى كاركردن بۆ داعش دەستگیركراون و چەكدارەكانى داعشیش ناوبەناو هێرش دەكەنە سەر سەنگەرەكانى پێشمەرگە لەباشورى كەركوک\nنەسرین عەبدوڵا فەرماندەی یەپەژە: ئەگەر خەڵک داوای لە ئێمە كرد لە شەنگال بكشێینەوە دەكشێنەوە\nنەسرین عەبدوڵا یەكێک لە فەرماندەكانی هێزەكانی یەپەژە لە ڕۆژئاوای كوردستان ڕایدەگەیەنێت هەركات میللەت داوای لێکردن لە شەنگال بكشێینەوە ئەوا دەكشێینەوە\nگوتەبێژێـک: بەرەی نوسرە هێرشی کردووەتە سەر ناوچەیەکی نزیک عەفرین و لە ئاکامدا 12 چەکداری کوژراون\nشەڕ و پـێـکدادان لە نێوان هێزەکانی جەیش ئەلسواری ئۆپـۆزسیۆنی سوریا و چەکدارانی بەرەی نوسرە و ئەحراری شام لە نزیک سنووری عەفرین ڕوویانداوە و لە ئاکامدا شەڕڤانێـکی جەیش ئەلسوار گیانی لەدەسـتداوە و ژمارەیەک لە چەکدارانی نوسرە و ئەحراری شام کوژراون